               IL-KUMMISSJONI EWROPEA
            Brussell, 18.12.2017
            COM(2017) 782 final
            Proposta għal
            DEĊIŻJONI TAL-PARLAMENT EWROPEW U TAL-KUNSILL
            dwar il-mobilizzazzjoni tal-Fond Ewropew ta' Aġġustament għall-Globalizzazzjoni waraapplikazzjoni mill-Iżvezja - EGF/2017/007 SE/Ericsson

               MEMORANDUM TA’ SPJEGAZZJONI

               KUNTEST TAL-PROPOSTA

               1.Ir-regoli applikabbli għall-kontribuzzjonijiet finanzjarji mill-Fond Ewropew ta’ Aġġustament għall-Globalizzazzjoni (FEG) huma stabbiliti fir-Regolament (UE) Nru 1309/2013 tal-Parlament Ewropew u tal-Kunsill tas-17 ta’ Diċembru 2013 dwar il-Fond Ewropew ta’ Aġġustament għall-Globalizzazzjoni (2014-2020) u li jħassar ir-Regolament (KE) Nru 1927/2006
                  1
                (ir-“Regolament tal-FEG”).

               2.Fid-9 ta’ Awwissu 2017, l-Iżvezja ressqet l-applikazzjoni EGF/2017/007 SE/Ericsson għal kontribuzzjoni finanzjarja mill-FEG, wara s-sensji
                  2
                fl-Ericsson (Telefonaktiebolaget LM Ericsson) fl-Iżvezja.

               3.Wara l-valutazzjoni tagħha ta’ din l-applikazzjoni, il-Kummissjoni kkonkludiet li, skont id-dispożizzjonijiet kollha applikabbli tar-Regolament tal-FEG, il-kundizzjonijiet għall-għoti ta’ kontribuzzjoni finanzjarja mill-FEG huma ssodisfati.

               SOMMARJU TAL-APPLIKAZZJONI

                        Applikazzjoni tal-FEG

                        EGF/2017/007 SE/Ericsson

                        Stat Membru

                        L-Iżvezja

                        Ir-reġjun(i) ikkonċernat(i) (il-livell NUTS
                           3
                         2)

                        Stokkolma (SE11),

                        Östra Mellansverige (SE12)

                        Sydsverige (SE22)

                        Västsverige (SE23)

                        Id-data tat-tressiq tal-applikazzjoni

                        Id-9 ta' Awwissu 2017

                        Id-data ta’ konferma tal-wasla tal-applikazzjoni

                        Id-9 ta' Awwissu 2017

                        Id-data tat-talba għal informazzjoni addizzjonali

                        It-23 ta' Awwissu 2017

                        Id-data ta’ skadenza għall-għoti tal-informazzjoni addizzjonali

                        L-4 ta' Ottubru 2017

                        L-iskadenza għat-tlestija tal-valutazzjoni

                        Is-27 ta' Diċembru 2017

                        Il-kriterju ta’ intervent

                        L-Artikolu 4(1)(a) tar-Regolament tal-FEG

                        L-intrapriża primarja

                        Telefonaktiebolaget LM Ericsson
                           4

                        L-għadd ta’ intrapriżi kkonċernati

                        1

                        Is-settur(i) tal-attività ekonomika

                        (Id-Diviżjoni NACE Reviżjoni 2)
                           5

                        Id-Diviżjoni 26 ta' NACE Reviżjoni 2 (Manifattura ta' prodotti tal-kompjuter, elettroniċi u ottiċi)

                        L-għadd ta’ sussidjarji, fornituri u produtturi fl-istadju aħħari tal-produzzjoni

                        0

                        Il-perjodu ta’ referenza (erba’ xhur):

                        Is-17 ta' Jannar 2017 sas-17 ta' Mejju 2017

                        L-għadd ta’ sensji matul il-perjodu ta’ referenza (a)

                        1 990

                        L-għadd ta’ sensji qabel jew wara l-perjodu ta’ referenza (b)

                        398

                        L-għadd totali ta’ sensji (a + b)

                        2 388

                        L-għadd totali ta' benefiċjarji eliġibbli

                        2 388

                        L-għadd totali ta’ benefiċjarji fil-mira

                        900

                        L-għadd ta’ żgħażagħ fil-mira barra mill-edukazzjoni, l-impjieg jew it-taħriġ (NEETs)

                        0

                        Il-baġit għal servizzi personalizzati (EUR)

                        3 408 644

                        Il-baġit għall-implimentazzjoni tal-FEG
                           6
                         (EUR)

                        142 023

                        Il-baġit totali (EUR)

                        3 550 667

                        Il-kontribuzzjoni tal-FEG (60 %) (EUR)

                        2 130 400

               VALUTAZZJONI TAL-APPLIKAZZJONI

               Proċedura

               4.Fid-9 ta' Awwisssu 2017, l-Iżvezja ressqet l-applikazzjoni EGF/2017/007 SE/Ericsson fi żmien 12-il ġimgħa mid-data li fiha ġew issodisfati l-kriterji ta' intervent stabbiliti fl-Artikolu 4 tar-Regolament tal-FEG. Il-Kummissjoni kkonfermat li rċeviet l-applikazzjoni fl-istess jum, u talbet aktar informazzjoni mill-Iżvezja sat-23 ta' Awwissu 2017. Din l-informazzjoni addizzjonali ngħatat fi żmien sitt ġimgħat mid-data tat-talba. L-iskadenza ta’ 12-il ġimgħa mill-wasla tal-applikazzjoni sħiħa li fiha l-Kummissjoni jenħtieġ li tiffinalizza l-valutazzjoni tagħha tal-konformità tal-applikazzjoni mal-kundizzjonijiet għall-għoti ta’ kontribuzzjoni finanzjarja tiskadi fis-27 ta’ Diċembru 2017.

               L-eliġibbiltà tal-applikazzjoni

               L-intrapriżi u l-benefiċjarji kkonċernati

               5.L-applikazzjoni tikkonċerna 2 388 ħaddiem li ngħataw is-sensja fl-Ericsson (il-kumpanija omm Telefonaktiebolaget LM Ericsson u s-sussidjarja, Ericsson AB) li minnhom 900 ħaddiem se jkunu fil-mira. Din l-intrapriża topera prinċipalment fis-settur ekonomiku kklassifikat fid-Diviżjoni 26 ta’ NACE Reviżjoni 2 (Manifattura ta' prodotti tal-kompjuter, elettroniċi u ottiċi). Is-sensji mogħtijin mill-Ericsson huma primarjament fir-reġjuni tal-livell NUTS 2 ta’ Stokkolma (SE11), Västsverige (SE23) u Östra Mellansverige (SE12), iżda kien hemm ħaddiema ssensjati ukoll fil-qasam Sydsverige (SE22).

                        L-intrapriżi u l-għadd ta’ sensji matul il-perjodu ta’ referenza

                        Telefonaktiebolaget LM Ericsson (inkluża l-Ericsson AB)

                        1 990

               Kriterji ta’ intervent

               6.L-Iżvezja ppreżentat l-applikazzjoni skont il-kriterji ta' intervent tal-Artikolu 4(1)(a) tar-Regolament tal-FEG, li jitlob li tal-inqas 500 ħaddiem ikunu ngħataw is-sensja matul perjodu ta' referenza ta’ erba' xhur f'intrapriża ta' Stat Membru.

               7.Il-perjodu ta' referenza ta' erba' xhur għall-applikazzjoni huwa mis-17 ta' Jannar 2017 sas-17 ta' Mejju 2017.

               8.Is-sensji matul il-perjodu ta' referenza huma kif ġej:

               –1 990 ħaddiem li ngħataw is-sensja fl-Ericsson.

               Kalkolu tas-sensji u tal-waqfien tal-attività

               9.Is-sensji mogħtija matul il-perjodu ta' referenza ġew ikkalkulati kif ġej:

               –1 990 mid-data tal-avviż individwali ta’ min iħaddem biex ikeċċi jew iwaqqaf il-kuntratt ta’ impjieg tal-ħaddiem.

               Benefiċjarji eliġibbli

               10.Minbarra l-ħaddiema li diġà ssemmew, il-benefiċjarji eliġibbli jinkludu 398 ħaddiem li ngħataw is-sensja qabel jew wara l-perjodu ta' referenza ta' erba' xhur. Dawn il-ħaddiema ngħataw l-avviż tas-sensji kollettivi fil-31 ta’ Ottubru 2016, iżda l-avviżi individwali kienu barra l-perjodu ta’ referenza ta’ 4 xhur din it-talba.

               11.Għaldaqstant, l-għadd totali ta’ benefiċjarji eliġibbli huwa ta’ 2 388.

               Rabta bejn is-sensji u bidliet strutturali ewlenin fil-mudelli kummerċjali dinjija minħabba l-globalizzazzjoni

               12.Sabiex tiġi stabbilita r-rabta bejn is-sensji u l-waqfien tal-attività u l-bidliet strutturali kbar fix-xejriet tal-kummerċ dinji minħabba l-globalizzazzjoni, l-Iżvezja qiegħda targumenta li s-sensji seħħew fil-linja tan-negozju ħardwerċentriku tal-industrija tat-telekomunikazzjoni, minħabba t-tkabbir negattiv f’dan is-settur għall-kumpanija fl-Iżvezja, minħabba l-kompetizzjoni globali.

               13.Din hija diġà t-tieni applikazzjoni tal-FEG tal-Iżvezja fir-rigward tal-Ericsson. L-intrapriża reċentement ċaqalqet ħafna mill-produzzjoni tal-ħardwerċentriku tagħha lejn l-Asja minħabba relazzjonijiet tajbin bejn l-ispiża u l-kwalità tal-produzzjoni fl-Indja u ċ-Ċina, u minħabba d-daqs tas-swieq li qed jikbru qrib il-faċilitajiet ta’ produzzjoni għall-prodotti tal-ħardwer.

               14.Bħala parti mit-terminazzjonijiet kontinwi fl-Ericsson, l-ewwel applikazzjoni tal-Iżvezja f’isem grupp preċedenti ta’ ħaddiema ssensjati (fil-bidu tad-delokalizzazzjoni li għaddejja bħalissa kkawżata mill-globalizzazzjoni) kienet tressqet fil-31 ta’ Marzu 2016 u approvata mill-Parlament u mill-Kunsill fil-11 ta’ Ottubru 2016.

               15.Studju mwettaq minn EY fl-Ewropa fl-2013
                  7
                wera li l-industriji tal-produzzjoni tal-IT u tat-telekomunikazzjoni kienu partikolarment suxxettibbli li jkunu esternalizzati u delokalizzati lejn l-Asja. Din it-tendenza hija mistennija tkompli minħabba l-kompetizzjoni globali biex jitnaqqsu ż-żidiet fl-ispejjeż, u minħabba li ħafna kumpaniji fis-settur jgħaddu minn esternalizzazzjoni ulterjuri.

               16.Skont id-dejta mogħtija mill-Ericsson, il-kumpanija kienet ilha tnaqqas gradwalment l-istaff fl-Iżvezja (minn 21 178 fl-2005
                  8
               , sa 14 483 f’Ġunju 2017
                  9
               ). Minkejja s-sensji tal-Iżvezja, in-numru ta’ ħaddiema impjegati globalment fl-Ericsson kiber bejn l-2005 u l-2014 minn 56 055 għal 118 055 impjegat
                  10
               , iżda minn dak iż-żmien naqas għal 109 127 impjegat f’Ġunju 2017
                  11
               . Dan jirrifletti t-tbatija u l-kompetizzjoni li l-kumpanija qiegħda tiffaċċja globalment, mhux biss fl-Iżvezja.

               17.Sal-lum, is-settur tad-Diviżjoni 26 ta' NACE Reviżjoni 2 (manifattura ta' prodotti tal-kompjuter, elettroniċi u ottiċi) kien is-suġġett ta’ 17-il applikazzjoni għall-FEG, li 14 minnhom kienu bbażati fuq globalizzazzjoni relatata mal-kummerċ (inkluż din l-applikazzjoni) u 3 fuq il-kriżi finanzjarja u ekonomika globali
                  12
               .

               Avvenimenti li wasslu għas-sensji u l-waqfien tal-attività

               18.L-avvenimenti li wasslu għal dawn is-sensji u l-waqfien tal-attività huma parti mir-ristrutturar u d-delokalizzazzjoni tal-attivitajiet ta’ kumpanija tat-telekomunikazzjonijiet li bdew fl-2014. Matul dan iż-żmien, il-linji tal-produzzjoni tal-ħardwer tat-telekomunikazzjoni ġew magħluqin f’diversi siti u tliet fabbriki sħaħ tal-Ericsson (Kumla, Borås u Katrinenholm) ingħalqu

               19.L-Ericsson qiegħda tħabbat wiċċha ma’ ġejjieni inċert minħabba l-bidliet strutturali li l-industrija għaddiet minnhom minħabba l-globalizzazzjoni u ż-żieda fil-kompetizzjoni minn kompetituri kkawżata mill-globalizzazzjoni, b’mod partikolari fl-Asja, li jistgħu jwaqqgħu l-prezzijiet Ewropej.

               20.L-Ericsson tara l-vantaġġ kompetittiv tagħha pjuttost fl-iżvilupp tas-softwer, u qed tipprova tibdel l-enfasi tagħha f’konformità mal-kwistjonijiet tad-domanda kkawżati mill-globalizzazzojni. Għalhekk l-intrapriża mhux biss qiegħda ċċaqlaq il-produzzjoni tagħha barra mill-pajjiż, iżda qiegħda wkoll iċċaqlaq il-fokus tagħha mill-produzzjoni tal-ħardwerċentirku għas-servizz u l-bejgħ marbut mas-softwer. Is-sehem ta’ dan is-settur kiber għal 67 % tal-produzzjoni fl-2016, minn 50 % għaxar snin ilu
                  13
               .

               21.Is-suq tal-infrastruttura tan-Netwerk ta’ Aċċess bir-Radju (RAN) qabel kien qasam ewlieni ta’ skjerament għall-Ericsson, madankollu s-sehem mis-suq tagħha f’dan is-settur qed jonqos minħabba l-globalizzazzjoni u l-kompetizzjoni. Huawei (kumpanija Ċiniża tat-telekomunikazzjoni) diġà ssuperat lill-Ericsson f’dan il-qasam
                  14
               .

               22.Biex tibqa’ fuq quddiem tat-tendenzi globali, l-Ericsson qiegħda timmira li fil-futur, tespandi l-qasam ġdid ewlieni tat-teknoloġija cloud. Sabiex tegħleb il-problemi tal-kumpanija li ġabet il-kompetizzjoni globali, ħafna mill-R&D ippjanat tal-Ericsson f’dan il-qasam mhux ser jintefaq fuq il-ħaddiema Żvediżi jew is-siti Żvediżi, iżda pereżempju fiċ-Ċina, fejn, kemm il-ġabra ta’ talenti tal-ħaddiema kif ukoll id-domanda globali huma ferm akbar — pereżempju globalment 40,8 % tal-persuni impjegati fit-teknoloġija tal-cloud huma fiċ-Ċina
                  15
               .

               L-impatt mistenni tas-sensji fir-rigward tal-ekonomija lokali, reġjonali jew nazzjonali u l-impjiegi

               23.L-impatt mistenni tas-sensji fuq l-ekonomija u l-impjiegi lokali u reġjonali jvarja; madankollu, il-kwistjonijiet li qed jiffaċċjaw ir-reġjuni huma simili. B’mod globali, il-problema ewlenija hi li hemm ħafna iktar ħaddiema ssensjati b’ħiliet speċjalizzati f’industrija li ma għadhiex teżisti.

               24.Filwaqt li hemm talba kbira għal persuni b’ħiliet fl-IT fir-reġjuni kollha differenti, hemm nuqqas ta’ tlaqqigħ tal-ħiliet minn dawk li ssensjati mill-Ericsson u l-ħtiġijiet tas-suq tax-xogħol. Fil-livell nazzjonali, is-suq tax-xogħol fl-Iżvezja huwa pjuttost f’qagħda tajba. L-isfida hija li ħafna nies bl-istess ħiliet qed jingħataw is-sensja fl-istess ħin, fl-istess żoni ġeografiċi.

               25.Ħaddiema manwali huma f’sitwazzjoni aktar diffiċli peress li, fl-Iżvezja, baqa’ verament ftit impjiegi tradizzjonali fil-manifattura. Dawn se jeħtieġu sforzi kbar ta’ taħriġ mill-ġdid biex ikunu jistgħu jaħdmu fis-setturi tas-servizz, fl-ambitu pubbliku u privat, is-setturi ewlenin b’domanda għall-impjegati. Din hija r-raġuni għaliex il-fondi tal-FEG għal 900 ħaddiema se jintużaw biex jikkonċentraw prinċipalment fuq l-għajnuna lill-ħaddiema manwali, li se tkun diffiċli għalihom li jsibu opportunitajiet ta’ impjieg mill-ġdid. It-telf tal-impjiegi manwali fis-siti tal-produzzjoni tal-Ericsson jaffettwa l-aktar is-siti ta’ Kumla u Borås
                  16
               .

               26.Persuni ssensjati mill-Ericsson li għandhom edukazzjoni għolja għandu jkollhom ċans ikbar li jsibu impjieg, speċjalment f’oqsma bħall-akkwist pubbliku u l-edukazzjoni, kif ukoll f’oqsma kompletament ġodda ta’ kompetenza bħall-IT, li jeħtieġu taħriġ kbir mill-ġdid. Hemm domanda għall-ħaddiema f’dawn l-oqsma u l-korsijiet ta’ taħriġ mill-ġdid għandhom jgħinu lill-ħaddiema mhux manwali jsibu impjieg f’dawn is-setturi. Speċifikament, Karlskrona, kif ukoll Stokkolma, Göteborg u Linköping
                  17
                kienu ssemmew bħala siti tal-Ericsson fejn is-sensji tal-impjegati mhux manwali l-aktar li se jolqtu lill-ekonomija u l-impjiegi reġjonali.

               27.Għar-rieżami tal-pajjiż ta’ kull tliet xhur, l-aħħar statistika mit-tieni kwart tal-2017 turi li r-rata tal-qgħad fit-tul ta’ dawk li għandhom bejn l-74 u l-25 sena fl-Iżvezja hija b’mod ġenerali ta’ 25,5 %. Għall-grupp tal-età 25-49 dan il-persentaġġ jaqa’ għal 20,5 %, madankollu, għall-grupp tal-età 55-64, il-qgħad fit-tul ta’ aktar minn minn 12-il xahar huwa fir-rata enormi ta’ 39 % tal-qgħad totali
                  18
               . Huwa ċar li għalkemm is-sitwazzjoni tal-impjiegi bħalissa hija relattivament stabbli fl-Iżvezja, għall-ħaddiema tal-grupp tal-età 55-64 hu diffiċli biex isibu impjieg.

               28.Dan il-grupp jikkostitwixxi aktar minn 30 % tad-900 ħaddiem fil-mira li ngħataw is-sensja. Il-proġett għandu l-għan speċifiku li jiffoka fuq dan il-grupp taħt it-titlu “Miżuri għall-Gruppi Żvantaġġati”. Ħafna mill-ħaddiema f’dan il-grupp kienu ilhom jaħdmu għall-Ericsson għal żmien twil b’ħiliet li mhumiex meħtieġa barra mill-kumpanija u mill-industrija tat-tagħmir tat-telekomunikazzjoni offshored. Dawn il-ħaddiema qed jiffaċċjaw suq tax-xogħol diffiċli ħafna b’ġabra ta’ ħiliet skaduti, ta’ spiss bi ftit esperjenza fis-suq tax-xogħol, u bit-theddida verament reali li jispiċċaw qiegħda għal żmien twil. Fl-Iżvezja, dawk li għandhom aktar minn 47 sena ma jistgħux jirċievu allowance għall-istudju mill-Istat. Pereżempju, dan ifisser li l-opportunitajiet ta’ taħriġ mill-ġdid huma biss wieħed mill-modi kif dan il-grupp fil-mira jeħtieġ b’mod speċifiku s-solidarjetà mill-FEG, sabiex ikun jista’ jitħarreġ mill-ġdid u jsib xogħol f’settur u professjoni ġodda.

               Benefiċjarji fil-mira u azzjonijiet proposti

               Benefiċjarji fil-mira

               29.L-għadd stmat ta’ ħaddiema ssensjati li mistennija jipparteċipaw fil-miżuri huwa ta’ 900. It-tqassim ta' dawn il-ħaddiema skont is-sess, iċ-ċittadinanza u l-grupp ta’ età huwa kif ġej:

                        Il-kategorija

                        L-għadd ta'
                           benefiċjarji fil-mira (perċentwali arrotondati)

                        Sess:

                        Irġiel:

                        600

                        (66,67 %)

                        Nisa:

                        300

                        (33,33 %)

                        Ċittadinanza:

                        Ċittadini tal-UE:

                        900

                        (100,00 %)

                        ċittadini mhux tal-UE:

                        0

                        (0 %)

                        Il-grupp ta’ età
                           19
                        :

                        15-24 sena:

                        1

                        (0,11 %)

                        25-29 sena:

                        5

                        (0,56 %)

                        30-54 sena:

                        617

                        (68,56 %)

                        55-64 sena:

                        272

                        (30,22 %)

                        iktar minn 64 sena:

                        5

                        (0,56 %)

               L-eliġibbiltà tal-azzjonijiet proposti

               30.Is-servizzi personalizzati li jridu jiġu pprovduti lill-ħaddiema li ngħataw is-sensja jikkonsistu mill-azzjonijiet li ġejjin:

               Pariri u ppjanar tal-karriera:

               –Valutazzjoni fil-fond u ppjanar individwali: Din il-miżura tinkludi proċess ta’ reġistrazzjoni ġenerali, stħarriġ standardizzat tal-esperjenza u t-taħriġ preċedenti, valutazzjoni tal-impjegabilità tal-applikant u l-ħolqien ta’ “pjan ta’ azzjoni” individwali, diversi laqgħat u valutazzjonijiet individwali fil-fond. Diversi uffiċjali tal-impjiegi ser ikunu involuti biex jipprovdu servizzi adattati għall-bżonnijiet individwali tal-applikanti.

               –Għajnuna relatata mat-tfittix ta’ impjieg: Din il-miżura tgħaqqad is-servizzi standard tas-Servizz Pubbliku Żvediż għall-Impjiegi (PES), jew Arbetsförmedlingen, fil-qasam tat-tiftix tal-impjieg, inklużi seminars dwar is-CV u taħriġ dwar l-intervisti, b’miżuri ġodda mfasslin skont l-individwu. Dawn il-miżuri ġodda u l-għajnuna addizzjonali li se jingħataw flimkien mal-finanzjament tal-FEG jinkludu l-kooperazzjoni u laqgħat mar-rappreżentanti minn kumpaniji ta’ rikollokament, kuntatt dirett ma’ kumpaniji li qed jimpjegaw, appoġġ individwali u ta’ grupp biex jgħinu lill-applikanti jlaqqgħu l-ħiliet individwali tagħhom mal-impjiegi disponibbli fis-suq, u preżentazzjonijiet dwar kif id-diversi swieq tax-xogħol fir-reġjuni ntlaqtu. L-applikanti se jirċievu wkoll għajnuna dwar kif b’mod speċifiku jikkomerċjalizzaw il-ħiliet eżistenti tagħhom f’oqsma ġodda ta’ xogħol.

               –Ikkowċjar motivanti u ppjanar tal-karrieri: Din il-miżura se tipprovdi lill-applikanti b’għajnuna u appoġġ motivazzjonali u ta’ ispirazzjoni permezz ta’ laqgħat dwar il-karriera u avvenimenti tal-konferenzi ma’ kelliema esterni magħżula b’mod speċifiku għall-benefiċjarji tal-FEG. Dawn l-avvenimenti ser jinkoraġġixxu lill-ħaddiema lejn ħiliet, edukazzjoni u taħriġ ġodda. Il-konferenzi ser jipprovdu informazzjoni dwar is-suq tax-xogħol, dwar liema ħiliet huma importanti f’liema oqsma, dwar opportunitajiet ta’ taħriġ, kif ukoll dwar netwerking ma’ partijiet kkonċernati oħra — kemm f’livell individwali kif ukoll fi gruppi. B’mod speċjali, ħaddiema ssensjati ta’ età ’l fuq minn 50 sena huma mistennija jibbenefikaw minn din il-miżura.

               Miżuri għal gruppi żvantaġġati

               –Din il-miżura se tikkonċentra b’mod speċifiku l-isforzi biex jiġu megħjuna l-impjegati ssensjati żvantaġġati, dawk li għandhom’ il fuq minn 50 sena li huma fil-periklu li jispiċċaw qiegħda għal żmien twil, u dawk b’diżabbiltà ta’ tagħlim jew fiżika li jistgħu jeħtieġu aktar appoġġ. Il-miżura tinkludi għajnuna speċjalizzata (inklużi psikologu u terapista fiżiku) biex tgħin lin-nies jidħlu fi professjonijiet ġodda. Peress li fl-Iżvezja, għal dawk li huma ta’ aktar minn 47 sena, mhuwiex possibbli li jirċievu allowance għall-istudju, l-edukazzjoni mill-ġdid ta’ dan il-grupp, li hu speċjalment vulnerabbli u fil-bżonn ta’ solidarjetà, se jkunu ffinanzjati permezz tal-FEG.

               Appoġġ għall-intraprenditorija

               –Din il-miżura se tippromwovi l-intraprenditorija fost l-applikanti billi jingħataw l-opportunità li japplikaw għal għotjiet għal negozji ġodda permezz tal-programm tal-PES (dan jinkludi servizzi ta’ konsulenza dettaljata tan-negozju u l-fattibbiltà qabel tiġi approvata l-għotja għeluq is-sitt xahar).

               Edukazzjoni u taħriġ

               –Din il-miżura tinkludi opportunitajiet ta’ taħriġ fuq ix-xogħol li jikkombinaw l-edukazzjoni formali u l-esperjenza f’kumpaniji (li normalment ma jkunux offruti mill-PSE), kif ukoll l-użu ta’ organizzazzjonijiet tas-servizzi ta’ rikollokament. Barra minn dan, il-miżura se tgħin lill-applikanti jkollhom aċċess għal korsijiet akkademiċi u adatti skont l-individwu, kif ukoll edukazzjoni speċjalizzata għal mhux iktar minn 12-il xahar, jew sa żewġ semestri f’istituzzjonijiet tal-edukazzjoni tat-tielet livell. Edukazzjoni jew korsijiet ta’ taħriġ li jdumu sentejn jew aktar jistgħu jiġu approvati għal żmien massimu ta’ sitt xhur aktar, sad-9 ta’ Frar 2020, jekk, fil-valutazzjoni profonda, jinstab li dan hu meħtieġ. Se tingħata attenzjoni speċjali lill-integrazzjoni tal-ugwaljanza bejn is-sessi u l-motivazzjoni tal-applikanti biex isegwu karrieri ġodda fi rwoli mhux tradizzjonali għall-ġeneri.

               –B’mod ġenerali, l-enfasi ser tkun fuq korsijiet qosra ta’ taħriġ mill-ġdid, edukazzjoni supplimentari u ċertifikazzjoni. Minħabba l-isfond tal-ħaddiema u d-domandi tas-suq tax-xogħol dawn il-korsijiet ta’ taħriġ mill-ġdid se jkunu l-aktar fis-settur tal-IT. Madankollu, permezz ta’ dawn il-miżuri, l-oqsma ta’ kompetenza fil-mira jistgħu jitwessgħu hekk kif il-proġett jevolvi filwaqt li xorta waħda jiffokaw fuq l-individwu u fuq il-bżonnijiet individwali tal-klijenti.

               Allowances għat-tiftix ta’ impjieg u ta’ mobilità

               –Dawn il-miżuri se jgħinu lill-applikanti jgħixu ħajjithom ta’ kuljum, u jħallsu l-ispejjeż tal-ivvjaġġar biex imorru għall-intervisti (‘il fuq minn SEK 600
                  20
               ), it-taħriġ, eċċ. filwaqt li jkunu qed ifittxu impjieg. L-allowance se tkun bil-kundizzjoni li l-applikanti jipprovdu prova tal-attivitajiet tagħhom ta’ tiftix għall-impjieg, kif ukoll u s-somma tagħha tiddependi fuq programmi speċifiċi li l-applikanti se jkunu qed jieħdu sehem fihom.

               31.L-azzjonijiet proposti deskritti hawnhekk jikkostitwixxu miżuri attivi tas-suq tax-xogħol fil-qafas tal-azzjonijiet eliġibbli stabbiliti fl-Artikolu 7 tar-Regolament tal-FEG. Dawn l-azzjonijiet ma jieħdux post miżuri passivi ta’ protezzjoni soċjali.

               32.Il-proġett se jikkontribwixxi għall-iżvilupp ekonomiku sostenibbli fl-Iżvezja. Arbetsförmedlingen (PSE) hu obbligat li jinkludi t-talbiet ambjentali fis-sejħiet għall-offerti tiegħu u fil-prattika tiegħu stess, u b’hekk il-programmi ta’ taħriġ huma konformi mal-Kodiċi Ambjentali tal-Iżvezja jew għas-16-il Objettiv tal-Kwalità Ambjentali tal-Iżvezja.

               33.L-Iżvezja pprovdiet l-informazzjoni meħtieġa dwar l-azzjonijiet li huma obbligatorji għall-impriża kkonċernata permezz tal-liġi nazzjonali jew skont ftehimiet kollettivi. Huma kkonfermaw li kontribuzzjoni finanzjarja mill-FEG mhijiex sejra tieħu post dawn l-azzjonijiet.

               Baġit stmat

               34.L-ispejjeż totali stmati huma ta' EUR 3 550 667, li jinkludu nefqa ta' EUR 3 408 644 għal servizzi personalizzati u nefqa ta' EUR 142 023 għal attivitajiet preparatorji, ta' ġestjoni, informazzjoni u pubbliċità, kontroll u rapportar.

               35.Il-kontribuzzjoni finanzjarja totali mitluba mill-FEG hija ta’ EUR 2 130 400 (60 % tal-ispejjeż totali).

                        Azzjonijiet

                        L-għadd stmat ta’ parteċipanti

                        L-ispiża stmata (arrotondata) għal kull parteċipant
                        (f’EUR)
                           21

                        L-ispejjeż totali stmati

                        (f’EUR)
                           22

                        Servizzi personalizzati (Azzjonijiet skont l-Artikolu 7(1)(a) u (c) tar-Regolament tal-FEG)

                        Pariri u Ppjanar tal-Karriera

                        900

                        438

                        393 841

                        Miżuri għal Gruppi Żvantaġġati
                           (Xogħol protett u appoġġat)

                        130

                        1 005

                        130 700

                        Appoġġ għall-intraprenditorija

                        85

                        1 538

                        130 700

                        Edukazzjoni u Taħriġ
                           (L-għoti ta’ edukazzjoni jew taħriġ biex jinkiseb impjieg ġdid)

                        155

                        10 119

                        1 568 394

                        Is-subtotal (a):

                        Il-perċentwal tal-pakkett ta' servizzi personalizzati

                        –

                        2 223 635

                        (65,24 %)

                        L-allowances u l-inċentivi (Azzjonijiet skont l-Artikolu 7(1)(b) tar-Regolament tal-FEG)

                        Allowances għal meta wieħed ikun qed ifittex impjieg:

                        - Programm ta’ Taħriġ dwar is-Suq tax-Xogħol

                        - Attività ta’ Appoġġ (għall-Apprendistati, in-Negozji ġodda, eċċ.)

                        - Allowance ta’ Parteċipazzjoni u Attività ta’ Appoġġ għall-Programm ta’ Riabilitazzjoni

                        95

                        10 823

                        1 028 170

                        Allowance tal-Mobilità

                        70

                        2 241

                        156 839

                        Is-subtotal (b):

                        Il-perċentwal tal-pakkett ta' servizzi personalizzati

                        –

                        1 185 009

                        (34,76 %)

                         L-azzjonijiet skont l-Artikolu 7(4) tar-Regolament tal-FEG

                        1. L-attivitajiet ta' tħejjija

                        –

                        -

                        2. Ġestjoni

                        –

                        95 846

                        3. L-informazzjoni u l-pubbliċità

                        –

                        17 427

                        4. Il-kontroll u r-rapportar

                        –

                        28 750

                        Is-subtotal (c):

                        Il-perċentwal tal-ispejjeż totali:

                        –

                        142 023

                        (4 %)

                        L-ispejjeż totali (a + b + c):

                        –

                        3 550 667

                        Il-kontribuzzjoni tal-FEG (60 % tal-ispejjeż totali)

                        –

                        2 130 400

               36.L-ispejjeż tal-azzjonijiet identifikati fit-tabella ta' hawn fuq bħala azzjonijiet skont l-Artikolu 7(1)(b) tar-Regolament tal-FEG ma jaqbżux il-35 % tal-ispejjeż totali tal-pakkett koordinat ta' servizzi personalizzati. L-Iżvezja kkonfermat li dawn l-azzjonijiet jiddependu fuq il-parteċipazzjoni attiva tal-benefiċjarji fil-mira f'attivitajiet ta' tfittxija tal-impjiegi jew taħriġ.

               37.L-Iżvezja kkonfermat li l-ispejjeż tal-investimenti għal impjieg indipendenti, bidu ta’ negozju u akkwiżizzjoni tal-impjegati mhux se jaqbżu s-somma ta’ EUR 15 000 għal kull benefiċjarju.

               Perjodu ta' eliġibbiltà tan-nefqa

               38.L-Iżvezja bdiet tipprovdi s-servizzi personalizzati lill-benefiċjarji fil-mira fis-7 ta' Frar 2017. Għalhekk, in-nefqa fuq l-azzjonijiet se tkun eliġibbli għal kontribuzzjoni finanzjarja mill-FEG mis-7 ta’ Frar 2017 sad-9 ta’ Awwissu 2019, bl-eċċezzjoni tal-korsijiet fil-livell terzjarju tal-edukazzjoni jew ta’ taħriġ li jdumu sentejn jew iktar, li se tkun eliġibbli sad-9 ta’ Frar 2020.

               39.L-Iżvezja bdiet iġġarrab in-nefqa amministrattiva sabiex timplimenta l-FEG fis-7 ta’ Frar 2017. Għalhekk, in-nefqa għall-attivitajiet ta' tħejjija, ġestjoni, informazzjoni u pubbliċità kif ukoll dawk ta' kontroll u rapportar għandha tkun eliġibbli għal kontribuzzjoni finanzjarja mill-FEG mis-7 ta’ Frar 2017 sad-9 ta’ Frar 2020.

               Kumplimentarjetà ma’ azzjonijiet iffinanzjati minn fondi nazzjonali jew tal-Unjoni

               40.Is-sors ta' prefinanzjament jew kofinanzjament nazzjonali huwa l-baġit ta' Arbetsförmedlingen.

               41.L-Iżvezja kkonfermat li l-miżuri deskritti hawn fuq, li jirċievu kontribuzzjoni finanzjarja mill-FEG, mhumiex se jirċievu wkoll kontribuzzjonijiet finanzjarji minn strumenti finanzjarji oħrajn tal-Unjoni.

               Proċeduri għall-konsultazzjoni tal-benefiċjarji fil-mira jew ir-rappreżentanti tagħhom jew is-sħab soċjali kif ukoll l-awtoritajiet lokali u reġjonali

               42.L-Iżvezja indikat li l-pakkett ikkoordinat ta' servizzi personalizzati tfassal wara konsultazzjoni mal-benefiċjarji fil-mira u mar-rappreżentanti, kif ukoll mal-atturi pubbliċi lokali. PSE ilu jaħdem mill-qrib mal-Ericsson mill-bidu tal-proċessi aġġustament strutturali mill-ġdid, u dan hija diġà mewġa ġdida ta’ sensji li għalihom l-Iżvezja qed titlob l-appoġġ mill-FEG. Bħal fl-ewwel każ, il-PSE kellu wkoll laqgħa u kkonsulta mar-rappreżentanti tal-kumpanija, mal-awtoritajiet lokali, mad-diversi unions kif ukoll mal-aġenziji tar-rikollokament matul dan il-perjodu l-ġdid ta’ sensji.

               Sistemi ta' ġestjoni u kontroll

               43.L-applikazzjoni tinkludi deskrizzjoni tas-sistema ta’ ġestjoni u kontroll li tispeċifika r-responsabbiltajiet tal-korpi involuti. L-Iżvezja nnotifikat lill-Kummissjoni li l-kontribuzzjoni finanzjarja se tiġi ġestita mill-Arbetsförmedlingen, kif ġara fil-każ preċedenti tal-Ericsson. Din l-organizzazzjoni nħatret b’mod formali bħala l-awtorità ta' ġestjoni u tal-ħlas. Il-kontijiet tal-proġett se jiġu eżaminati mill-Unità tal-Verifika Interna, li hija entità separata marbuta mal-bord ta' Arbetsförmedlingen. Huwa xogħol dan il-korp li jeżamina l-kontroll intern u l-proċess tal-verifika fl-Arbetsförmedlingen u jissuġġerixxi titjib, kif ukoll jipprovdi pariri u appoġġ lill-Bord u lid-Direttur Ġenerali. L-awditjar tal-proġett se jseħħ fuq bażi regolari.

               Impenji pprovduti mill-Istat Membru kkonċernat

               44.L-Iżvezja pprovdiet l-assigurazzjonijiet kollha meħtieġa fir-rigward ta' dawn li ġejjin:

               –il-prinċipji tal-ugwaljanza tat-trattament u ta' nondiskriminazzjoni sejrin jiġu rispettati fil-kuntest tal-aċċess għall-azzjonijiet proposti u fl-implimentazzjoni tagħhom,

               –ir-rekwiżiti stabbiliti fil-leġiżlazzjoni nazzjonali u tal-UE dwar is-sensji kollettivi ġew issodisfati,

               –L-Ericsson, li ssoktat bl-attivitajiet tagħha wara s-sensji, ikkonformat mal-obbligi legali tagħha li jirregolaw is-sensji u pprovdiet għall-ħaddiema tagħha kif xieraq,

               –l-azzjonijiet proposti mhumiex sejrin jirċievu għajnuna finanzjarja minn fondi oħrajn jew minn strumenti finanzjarji oħra tal-Unjoni, u kwalunkwe finanzjament doppju se jiġi prevenut,

               –l-azzjonijiet proposti se jikkumplimentaw l-azzjonijiet iffinanzjati mill-Fondi Strutturali,

               –il-kontribuzzjoni finanzjarja mill-FEG se tkun konformi mar-regoli proċedurali u materjali tal-Unjoni dwar l-għajnuna mill-Istat.

               IMPLIKAZZJONI BAĠITARJA

               Proposta baġitarja

               45.Il-FEG ma għandux jaqbeż ammont annwali massimu ta' EUR 150 miljun (prezzijiet tal-2011), kif stipulat fl-Artikolu 12 tar-Regolament tal-Kunsill (UE, Euratom) Nru 1311/2013 tat-2 ta' Diċembru 2013 li jistabbilixxi l-qafas finanzjarju pluriennali għas-snin 2014-2020
                  23
               .

               46.Wara li eżaminat l-applikazzjoni fir-rigward tal-kundizzjonijiet stabbiliti fl-Artikolu 13(1) tar-Regolament tal-FEG, u b'kont meħud tal-għadd ta' benefiċjarji fil-mira, l-azzjonijiet proposti u l-ispejjeż stmati, il-Kummissjoni qed tipproponi li timmobilizza l-FEG għall-ammont ta' EUR 2 130 400, li jirrappreżenta 60 % tal-ispejjeż totali tal-azzjonijiet proposti, sabiex tiġi pprovduta kontribuzzjoni finanzjarja għall-applikazzjoni.

               47.Id-deċiżjoni proposta għall-mobilizzazzjoni tal-FEG se tittieħed b'mod konġunt mill-Parlament Ewropew u mill-Kunsill, kif stabbilit fil-punt 13 tal-Ftehim Interistituzzjonali tat-2 ta' Diċembru 2013 bejn il-Parlament Ewropew, il-Kunsill u l-Kummissjoni dwar dixxiplina baġitarja, dwar kooperazzjoni f'materji ta' baġit u dwar ġestjoni finanzjarja tajba
                  24
               .

               Atti relatati

               48.Fl-istess waqt li tippreżenta din il-proposta għal deċiżjoni biex jiġi mmobilizzat il-FEG, il-Kummissjoni se tippreżenta proposta lill-Parlament Ewropew u lill-Kunsill għal trasferiment tal-ammont ta' EUR 2 130 400 għall-intestatura baġitarja rilevanti.

               49.Fl-istess waqt li se tadotta din il-proposta għal deċiżjoni biex jiġi mmobilizzat il-FEG, il-Kummissjoni se tadotta deċiżjoni dwar kontribuzzjoni finanzjarja, permezz ta’ att ta’ implimentazzjoni, li se jidħol fis-seħħ fid-data li fiha l-Parlament Ewropew u l-Kunsill jadottaw id-deċiżjoni proposta biex jiġi mmobilizzat il-FEG.

               Proposta għal

               DEĊIŻJONI TAL-PARLAMENT EWROPEW U TAL-KUNSILL

               dwar il-mobilizzazzjoni tal-Fond Ewropew ta' Aġġustament għall-Globalizzazzjoni wara
                  applikazzjoni mill-Iżvezja - EGF/2017/007 SE/Ericsson

               IL-PARLAMENT EWROPEW U L-KUNSILL TAL-UNJONI EWROPEA,

               Wara li kkunsidraw it-Trattat dwar il-Funzjonament tal-Unjoni Ewropea,

               Wara li kkunsidraw ir-Regolament (UE) Nru 1309/2013 tal-Parlament Ewropew u tal-Kunsill tas-17 ta' Diċembru 2013 dwar il-Fond Ewropew ta' Aġġustament għall-Globalizzazzjoni (2014-2020) u li jħassar ir-Regolament (KE) Nru 1927/2006
                  25
               , u b'mod partikolari l-Artikolu 15(4) tiegħu,

               Wara li kkunsidraw il-Ftehim Interistituzzjonali tat-2 ta' Diċembru 2013 bejn il-Parlament Ewropew, il-Kunsill u l-Kummissjoni dwar dixxiplina baġitarja, dwar kooperazzjoni f'materji ta' baġit u dwar ġestjoni finanzjarja tajba
                  26
               , u b'mod partikolari l-punt 13 tiegħu,

               Wara li kkunsidraw il-proposta tal-Kummissjoni Ewropea,

               Billi:

               (1)Il-Fond Ewropew ta' Aġġustament għall-Globalizzazzjoni (FEG) għandu l-għan li jipprovdi appoġġ lill-ħaddiema li jkunu ngħataw is-sensja u fil-każ ta' persuni li jaħdmu għal rashom meta l-attività tagħhom tkun intemmet b'riżultat ta' bidliet strutturali kbar fl-andament tal-kummerċ dinji minħabba l-globalizzazzjoni, b'riżultat ta' kontinwazzjoni tal-kriżi finanzjarja u ekonomika globali, jew b'riżultat ta' kriżi ekonomika u finanzjarja globali ġdida, u biex jgħinhom fl-integrazzjoni mill-ġdid tagħhom fis-suq tax-xogħol.

               (2)Il-FEG ma għandux jaqbeż l-ammont annwali massimu ta' EUR 150 miljun (prezzijiet tal-2011), kif stabbilit fl-Artikolu 12 tar-Regolament tal-Kunsill (UE, Euratom) Nru 1311/2013
                  27
               .

               (3)Fid-9 ta' Awwissu 2017, l-Iżvezja ressqet applikazzjoni għall-mobilizzazzjoni tal-FEG, fir-rigward tas-sensji fl-Ericsson (Telefonaktiebolaget LM Ericsson) fl-Iżvezja. Din ġiet issupplimentata b'informazzjoni addizzjonali pprovduta skont l-Artikolu 8(3) tar-Regolament (UE) Nru 1309/2013. Dik l-applikazzjoni tikkonforma mar-rekwiżiti għad-determinazzjoni ta' kontribuzzjoni finanzjarja mill-FEG kif stabbilit fl-Artikolu 13 tar-Regolament (UE) Nru 1309/2013.

               (4)Għalhekk, il-FEG jenħtieġ li jiġi mmobilizzat sabiex jipprovdi kontribuzzjoni finanzjarja ta' EUR 2 130 400 fir-rigward tal-applikazzjoni sottomessa mill-Iżvezja.

               (5)Biex jitnaqqas kemm jista' jkun iż-żmien għall-mobilizzazzjoni tal-FEG, jenħtieġ li din id-Deċiżjoni tapplika mid-data tal-adozzjoni tagħha,

               ADOTTAW DIN ID-DEĊIŻJONI:

               Artikolu 1

               Għall-baġit ġenerali tal-Unjoni għas-sena finanzjarja 2018, il-Fond Ewropew ta’ Aġġustament għall-Globalizzazzjoni għandu jiġi mmobilizzat biex jipprovdi l-ammont ta’ EUR 2 130 400 f’approprjazzjonijiet ta’ impenn u ta’ pagament.

               Artikolu 2

               Din id-Deċiżjoni għandha tidħol fis-seħħ fil-jum tal-pubblikazzjoni tagħha f’Il-Ġurnal Uffiċjali tal-Unjoni Ewropea. Hija għandha tapplika minn [the date of its adoption]*.

               Magħmul fi Brussell,

                  Għall-Parlament Ewropew
                        Għall-Kunsill

                  Il-President
                        Il-President

                     (1)

                        ĠU L 347, 20.12.2013, p. 855.

                     (2)

                        Skont it-tifsira tal-Artikolu 3 tar-Regolament tal-FEG.

                     (3)

                        Ir-Regolament tal-Kummissjoni (UE) Nru 1046/2012 tat-8 ta’ Novembru 2012 li jimplimenta r-Regolament (KE) Nru 1059/2003 tal-Parlament Ewropew u tal-Kunsill dwar l-istabbiliment ta’ klassifikazzjoni komuni ta’ unitajiet territorjali għall-istatistika (NUTS), fejn tidħol it-trażmissjoni tas-serje kronoloġiċi għat-tqassim reġjonali l-ġdid (ĠU L 310, 9.11.2012, p. 34).

                     (4)

                        Telefonaktiebolaget L. M. Ericsson hija l-kumpanija omm u l-kwartieri ġenerali globali tal-Ericsson, stazzjonata fi Stokkolma. L-Ericsson AB hija sussidjarja ta’ Telefonaktiebolaget L. M. Ericsson. 2 349 impjegat ingħataw is-sensja mill-kumpanija sussidjarja Ericsson AB, u 39 impjegat ingħataw is-sensja mill-kumpanija omm Telefonaktiebolaget L. M. Ericsson.

                     (5)

                        ĠU L 393, 30.12.2006, p. 1.

                     (6)

                        Skont ir-raba' paragrafu tal-Artikolu 7 tar-Regolament (UE) Nru 1309/2013.

                     (7)

                  http://www.ey.com/Publication/vwLUAssets/Outsourcing_in_Europe_2013/$FILE/EY-outsourcing-survey.pdf

                     (8)

                  https://www.ericsson.com/assets/local/investors/documents/financial-reports-and-filings/annual-reports/ericsson-annual-report-2014-en.pdf

                     (9)

                  https://www.ericsson.com/assets/local/investors/documents/financial-reports-and-filings/interim-reports-archive/2017/6month17-en.pdf

                     (10)

                  https://www.ericsson.com/assets/local/investors/documents/financial-reports-and-filings/annual-reports/ericsson-annual-report-2014-en.pdf

                     (11)

                  https://www.ericsson.com/assets/local/investors/documents/financial-reports-and-filings/interim-reports-archive/2017/6month17-en.pdf

                     (12)

                  http://ec.europa.eu/social/main.jsp?catId=582&langId=mt

                     (13)

                  https://www.ericsson.com/assets/local/investors/documents/2016/ericsson-annual-report-2016-en.pdf

                     (14)

                  http://www.delloro.com/news/massive-4g-lte-deployments-worldwide-not-enough-to-turn-around-ran-market-2

                     (15)

                  http://www.forbes.com/sites/louiscolumbus/2014/12/12/where-cloud-computing-jobs-will- be-in-2015/

                     (16)

                        Ir-reġjuni fil-livell NUTS 2 SE12 u SE23, rispettivament.

                     (17)

                        Ir-reġjuni fil-livell NUTS 2 SE22, SE11, SE23, SE12 rispettivament.

                     (18)

                  http://ec.europa.eu/eurostat/data/database

                        Eurostat (kodiċi: lfsq_upgal, data last updated on 03/10/2017.

                     (19)

                        Minħabba li l-perċentwali ġew arrotondati awtomatikament fis-sistema SFC, mhux dejjem jgħoddu eżattament sa 100 %. F’dan il-każ it-total tal-persentaġġi tad-diviżjonijiet skont l-età jiżdied sa 100,01 %.

                     (20)

                        SEK 600 huma ekwivalenti għal madwar EUR 60.

                     (21)

                        Biex jiġu evitati d-deċimali, l-ispejjeż stmati għal kull ħaddiem tqarrbu għall-eqreb numru sħiħ. Madankollu l-arrotondament ma għandu l-ebda impatt fuq l-ispiża totali ta’ kull miżura li jifdal bħal fl-applikazzjoni mressqa mill-Iżvezja.

                     (22)

                        It-totali ma jaqblux bl-eżatt minħabba t-tqarrib.

                     (23)

                        ĠU L 347, 20.12.2013, p. 884.

                     (24)

                        ĠU C 373, 20.12.2013, p. 1.

                     (25)

                        ĠU L 347, 20.12.2013, p. 855.

                     (26)

                        ĠU C 373, 20.12.2013, p. 1.

                     (27)

                        Ir-Regolament tal-Kunsill (UE, Euratom) Nru 1311/2013 tat-2 ta' Diċembru 2013 li jistabbilixxi l-qafas finanzjarju pluriennali għas-snin 2014-2020 (ĠU L 347, 20.12.2013, p. 884).


               IL-KUMMISSJONI EWROPEA
            Brussell, 28.11.2017
            COM(2017) 686 final
            Proposta għal
            DEĊIŻJONI TAL-PARLAMENT EWROPEW U TAL-KUNSILL
            dwar il-mobilizzazzjoni tal-Fond Ewropew ta' Aġġustament għall-Globalizzazzjoni waraapplikazzjoni minn Spanja - EGF/2017/006 ES/Galicia apparel

               MEMORANDUM TA’ SPJEGAZZJONI

               KUNTEST TAL-PROPOSTA

               1.Ir-regoli applikabbli għall-kontribuzzjonijiet finanzjarji mill-Fond Ewropew ta’ Aġġustament għall-Globalizzazzjoni (FEG) huma stabbiliti fir-Regolament (UE) Nru 1309/2013 tal-Parlament Ewropew u tal-Kunsill tas-17 ta’ Diċembru 2013 dwar il-Fond Ewropew ta’ Aġġustament għall-Globalizzazzjoni (2014-2020) u li jħassar ir-Regolament (KE) Nru 1927/2006
                  1
                (ir-“Regolament tal-FEG”).

               2.Fid-19 ta’ Lulju 2017, Spanja ressqet l-applikazzjoni EGF/2017/006 ES/Galicia apparel għal kontribuzzjoni finanzjarja mill-FEG, wara sensji
                  2
                fis-settur ekonomiku kklassifikat taħt id-Diviżjoni14 tal-NACE Reviżjoni 2 (Manifattura taʼ ħwejjeġ) fir-reġjun tal-livell NUTS 2 ta’ Galicia (ES11) fi Spanja.

               3.Wara l-valutazzjoni tagħha ta’ din l-applikazzjoni, il-Kummissjoni kkonkludiet li, skont id-dispożizzjonijiet kollha applikabbli tar-Regolament tal-FEG, il-kundizzjonijiet għall-għoti ta’ kontribuzzjoni finanzjarja mill-FEG huma ssodisfati.

               SOMMARJU TAL-APPLIKAZZJONI

                        Applikazzjoni tal-FEG

                        EGF/2017/006 ES/Galicia apparel

                        L-Istat Membru

                        Spanja

                        Ir-reġjun(i) ikkonċernat(i) (il-livell NUTS
                           3
                         2)

                        Galicia (ES11)

                        Id-data tat-tressiq tal-applikazzjoni

                        Id-19 ta' Lulju 2017

                        Id-data ta’ konferma tal-wasla tal-applikazzjoni

                        Id-19 ta' Lulju 2017

                        Id-data tat-talba għal informazzjoni addizzjonali

                        It-2 ta' Awissu 2017

                        Id-data ta’ skadenza għall-għoti tal-informazzjoni addizzjonali

                        It-13 ta' Settembru 2017

                        L-iskadenza għat-tlestija tal-valutazzjoni

                        Is-6 ta' Diċembru 2017

                        Il-kriterju ta’ intervent

                        L-Artikolu 4(2) tar-Regolament FEG, b’deroga mill-kriterji tal-Artikolu 4(1)(b)

                        L-għadd ta’ intrapriżi kkonċernati

                        5

                        Is-settur(i) tal-attività ekonomika

                        (Id-Diviżjoni NACE Reviżjoni 2)
                           4

                        Id-Diviżjoni 14
                           (Manifattura taʼ ħwejjeġ)

                        Il-perjodu ta' referenza (disa' xhur):

                        It-30 ta' Lulju 2016 –  it-30 ta' April 2017

                        L-għadd totali ta’ sensji

                        303

                        L-għadd totali ta' benefiċjarji eliġibbli

                        303

                        L-għadd totali ta’ benefiċjarji fil-mira

                        303

                        Il-baġit għal servizzi personalizzati (EUR)

                        1 140 000

                        Il-baġit għall-implimentazzjoni tal-FEG
                           5
                         (EUR)

                        60 000

                        Il-baġit totali (EUR)

                        1 200 000

                        Il-kontribuzzjoni tal-FEG (60 %) (EUR)

                        720 000

               VALUTAZZJONI TAL-APPLIKAZZJONI

               Proċedura

               4.Fit-19 ta’ Lulju 2017, Spanja ressqet applikazzjoni EGF/2017/006 FI/Apparel fi żmien 12-il ġimgħa mid-data li fiha ġew issodisfati l-kriterji tal-intervent stabbiliti fl-Artikolu 4 tar-Regolament tal-FEG. Il-Kummissjoni kkonfermat il-wasla tal-applikazzjoni fl-istess data u talbet informazzjoni addizzjonali minn Spanja fit-2 ta’ Awwissu 2017. Din l-informazzjoni addizzjonali ngħatat fi żmien sitt ġimgħat mid-data tat-talba. L-iskadenza ta’ 12-il ġimgħa mill-wasla tal-applikazzjoni sħiħa li fiha l-Kummissjoni teħtieġ li tiffinalizza l-valutazzjoni tagħha tal-konformità tal-applikazzjoni mal-kundizzjonijiet għall-għoti ta’ kontribuzzjoni finanzjarja tiskadi fis-6 ta’ Diċembru 2017.

               L-eliġibbiltà tal-applikazzjoni

               L-intrapriżi u l-benefiċjarji kkonċernati

               5.L-applikazzjoni tikkonċerna 303 ħaddiema li ngħataw is-sensja fis-settur ekonomiku kklassifikat taħt id-Diviżjoni 14 tal-NACE Reviżjoni 2 (Manifattura tal-ħwejjeġ). Is-sensji mogħtija jinsabu fir-reġjun tal-livell NUTS 2 ta’ Galicia (ES11).

                        L-intrapriżi u l-għadd ta’ sensji matul il-perjodu ta’ referenza

                        Caramelo S.A.

                        97

                        Shivshi S.L.

                        41

                        Confecciones Deus S.L.

                        20

                        Viriato

                        106

                        Deus Creaciones S.L.

                        39

                        L-għadd totali ta’ intrapriżi: 5

                        L-għadd totali ta’ sensji:

                        303

                        L-għadd totali ta’ ħaddiema indipendenti li l-attività tagħhom waqfet:

                        0

                        L-għadd totali ta’ ħaddiema eliġibbli u ħaddiema indipendenti:

                        303

               Kriterji ta’ intervent

               6.Spanja ppreżentat l-applikazzjoni skont il-kriterju ta’ intervent tal-Artikolu 4(2) li jidderoga mill-kriterju tal-Artikolu 4(1)(b) tar-Regolament tal-FEG, li jeħtieġ li mill-inqas 500 ħaddiem jingħataw is-sensja fuq perjodu ta’ referenza ta’ disa’ xhur f’intrapriżi li joperaw fl-istess settur ekonomiku definit fil-livell ta' Diviżjoni tal-NACE Reviżjoni 2 u li jinsabu f’reġjun wieħed jew f’żewġ reġjuni kontigwi li huma definiti fil-livell NUTS 2 fi Stat Membru. Kien hemm 303 sensji fir-reġjun tal-livell NUTS 2 ta’ Galicia (ES11).

               7.Il-perjodu ta’ referenza ta’ disa’ xhur tal-applikazzjoni huwa mit-30 ta’ Lulju 2016 sat-30 ta' April 2017.

               Kalkolu tas-sensji u tal-waqfien tal-attività

               8.Is-sensji kollha tul il-perjodu ta’ referenza ġew ikkalkulati mid-data tat-terminazzjoni de facto tal-kuntratt tal-impjieg jew l-iskadenza tiegħu.

               Benefiċjarji eliġibbli

               9.L-għadd totali ta’ benefiċjarji eliġibbli huwa ta’ 303.

               Rabta bejn is-sensji u bidliet strutturali ewlenin fil-mudelli kummerċjali dinjija minħabba l-globalizzazzjoni

               10.Sabiex tiġi stabbilita r-rabta bejn is-sensji u l-bidliet strutturali ewlenin fix-xejriet kummerċjali dinjija minħabba l-globalizzazzjoni, Spanja ssostni li l-liberalizzazzjoni tal-kummerċ fit-tessuti u l-ħwejjeġ — wara l-iskadenza tal-Arranġament Multifibri tal-Organizzazzjoni Dinjija tal-Kummerċ fi tmiem l-2004 — wasslet għal bidliet radikali fl-istruttura tal-kummerċ dinji. Skont iċ-ċifri tal-EUROSTAT-Comext, fl-2016, l-importazzjonijiet ta’ ħwejjeġ fl-UE28 żdiedu b’ 37,9 % meta mqabbla mal-2008 u bi 83,2 % meta mqabbla mal-2004.

               Importazzjonijiet u esportazzjonijiet ta’ ħwejjeġ fl-UE28 (f’miljuni ta’ euro)

                        2004

                        2005

                        2006

                        2007

                        2008

                        2009

                        2010

                        IMPORTAZZJONIJIET

                        49 674,5

                        54 379,5

                        61 409,9

                        64 479,0

                        65 990,0

                        63 735,6

                        71 169,7

                        ESPORTAZZJONIJIET

                        14 929,5

                        15 684,1

                        17 095,7

                        18 368,8

                        19 159,5

                        16 218,6

                        17 346,2

                        2011

                        2012

                        2013

                        2014

                        2015

                        2016

                        IMPORTAZZJONIJIET

                        77 866,3

                        75 008,4

                        74 830,4

                        82 016,8

                        90 256,8

                        91 002,5

                        ESPORTAZZJONIJIET

                        20 555,7

                        22 857,5

                        23 888,9

                        24 990,4

                        25 944,7

                        26 149,1

               Sors: Eurostat-Comext

               11.Il-fornitur ewlieni huwa ċ-Ċina b’żieda ta’ 245 % tal-importazzjonijiet tagħha fl-UE28 fl-2016 meta mqabbel mal-2004 (minn EUR 13-il biljun għal EUR 31,8-il biljun), segwit mill-Bangladesh li l-importazzjonijiet tiegħu lejn l-UE żdiedu b’erba’ darbiet (minn EUR 3,8 biljuni għal EUR 15,3 biljun).

               12.Matul l-istess perjodu, l-esportazzjonijiet mill-UE28 żdiedu wkoll, għalkemm fuq skala iżgħar. L-esportazzjonijiet tal-ħwejjeġ żdiedu b’28,3 % fl-2016 meta mqabbla mal-2008 u b’75,1 % meta mqabbla mal-2004. Għal dak li hu ħwejjeġ, dan irriżulta f’bilanċ kummerċjali dejjem iktar negattiv tal-UE.

               Il-bilanċ kummerċjali tal-UE28 fil-ħwejjeġ

               Sors: Eurostat-Comext

               13.Sal-lum, is-settur tal-Manifattura tal-ħwejjeġ għadu s-suġġett ta’ ħames applikazzjonijiet tal-FEG, li tlieta minnhom kienu bbażati fuq il-globalizzazzjoni relatata mal-kummerċ u tnejn fuq il-kriżi finanzjarja u ekonomika globali
                  6
               . Din hija t-tieni applikazzjoni li tikkonċerna ħaddiema ssensjati f’SMEs li joperaw fis-settur tat-tessuti f’Galicia.

               Avvenimenti li wasslu għas-sensji u l-waqfien tal-attività

               14.Iż-żieda fl-importazzjonijiet lejn l-UE għamlet pressjoni biex jonqsu l-prezzijiet li kellhom effett negattiv fuq il-pożizzjoni finanzjarja tal-intrapriżi fis-settur tat-tessuti fl-UE u kkawżat tendenza ġenerali fl-industrija tat-tessuti u l-ħwejjeġ biex il-produzzjoni tinħareġ lejn pajjiżi b’anqas spejjeż barra mill-UE, bħall-Marokk, it-Tuneżija, iċ-Ċina u diversi pajjiżi Asjatiċi
                  7
               . F’Galicia, dan irriżulta fi tnaqqis kostanti fl-għadd ta’ kumpaniji tal-ħwejjeġ (-26 % tul il-perjodu 2010-2016) u għalhekk is-sensji.

               Intrapriżi tal-ħwejjeġ (NACE 14) f’Galicia

               Sors: Instituto Gallego de Estadística (IGE).

               Spjegazzjoni taċ-ċirkostanzi eċċezzjonali li jirfdu l-ammissibbiltà tal-applikazzjoni u l-impatt mistenni tas-sensji fir-rigward tal-ekonomija u l-impjiegi lokali.

               15.Spanja targumenta li, minkejja l-fatt li ftit anqas minn 500 ngħataw is-sensja fil-perjodu ta’ referenza ta’ disa’ xhur, din l-applikazzjoni xorta jenħtieġ li tiġi assimilata ma’ applikazzjoni skont l-Artikolu 4(1)(b) tar-Regolament tal-FEG minħabba ċ-ċirkustanzi eċċezzjonali li għandhom impatt serju fuq l-impjiegi u fuq l-ekonomija lokali, reġjonali jew nazzjonali.

               16.Il-popolazzjoni f’Galicia tikkonċentra prinċipalment fuq ċentri ekonomiċi ewlenin tar-reġjun, iż-żoni kostali bejn Ferrol u A Coruña (il-Majjistral) u bejn Villagarcía, Pontevedra u Vigo (il-Lbiċ); filwaqt li t-territorji interni qed jiffaċċjaw kwistjonijiet ta’ depopolazzjoni u n-nuqqas ta’ impjiegi. Fl-2016, kien hemm 13 375 persuna inqas jgħixu f’Galicia milli fl-2000, iżda kien hemm 1 260 sit vojt, jiġifieri, siti abbandunati (bliet jew unitajiet oħra ta’ popolazzjoni) aktar milli fl-2000, hekk kif in-nies qed jiċċaqalqu u jikkonċentraw qrib ċentri ekonomiċi. Barra minn dan, mill-2010, l-evoluzzjoni demografika f’Galicia kienet negattiva (bi tnaqqis annwali ta’ madwar 2,3 %) minħabba l-emigrazzjoni taż-żgħażagħ u l-għadd dejjem jikber ta’ mwiet imqabbel ma’ dak tat-twelid.

               17.It-territorju milqut mis-sensji huwa Ordes/Órdenes
                  8
               , territorju intern fejn l-intrapriżi tal-ħwejjeġ (ħafna minnhom SMEs, kooperattivi) huma mutur ekonomiku.

               Il-post ġeografiku tal-Ordes/Órdenes

               18.Ordes, it-territorju li jiddependi ħafna fuq l-industrija tal-ħwejjeġ, kien qed isofri minn tnaqqis fl-għadd ta’ intrapriżi tal-ħwejjeġ b’riżultat ta’ tmiem l-attivitajiet jew il-produzzjoni lil hinn mill-kosta, li ġiet wara ż-żieda fl-importazzjonijiet ta’ ħwejjeġ li jintlibsu fl-UE. Matul il-perjodu 2008-2014, l-għadd ta’ intrapriżi ta’ aktar minn 6 ħaddiema naqas b’40 %. Flimkien mat-tnaqqis fl-għadd tal-intrapriżi tal-ħwejjeġ, il-PDG per capita f’Ordes naqas minn EUR 17 057 fl-2010 għal EUR 15 883 fl-2014. Il-qgħad fis-settur tal-manifattura f’Ordes żdied b’40 % matul il-perjodu ta’ Diċembru 2016-April 2017, meta seħħet il-maġġoranza tas-sensji - l-oġġett ta’ dan applikazzjoni.

               19.Is-sensji huma mistennija li jpoġġu pressjoni kbira fuq it-territorju. L-impatt tas-sensji hija marbuta mad-diffikultajiet ta’ riallokazzjoni, minħabba l-iskarsezza ta’ impjiegi, peress li t-territorju huwa 'l bogħod miċ-ċentri industrijali l-kbar; minħabba l-isfond ta’ edukazzjoni baxxa tal-ħaddiema sensjati; minħabba l-ħiliet vokazzjonali tagħhom żviluppati f’settur li sejjer lura; u minħabba l-għadd għoli ta’ persuni li qed ifittxu xogħol. Il-persuni qiegħda fl-industrija tal-manifattura jammontaw għal 34,6 % (43,7 % jekk nirreferu għall-qgħad fost in-nisa) tal-persuni kollha bla xogħol f’Ordes.

               Benefiċjarji fil-mira u azzjonijiet proposti

               Benefiċjarji fil-mira

               20.Il-303 ħaddiema kollha ssensjati huma mistennija li jipparteċipaw fil-miżuri. It-tqassim ta' dawn il-ħaddiema skont is-sess, iċ-ċittadinanza u l-grupp ta’ età huwa kif ġej:

                        Il-kategorija

                        L-għadd ta'
                           benefiċjarji fil-mira

                        Sess:

                        Irġiel:

                        50

                        (16,50 %)

                        Nisa:

                        253

                        (83,50 %)

                        Ċittadinanza:

                        Ċittadini tal-UE:

                        298

                        (98,35 %)

                        ċittadini mhux tal-UE:

                        5

                        (1,65 %)

                        Il-grupp ta’ età:

                        15-24 sena:

                        2

                        (0,66 %)

                        25-29 sena:

                        13

                        (4,29 %)

                        30-54 sena:

                        217

                        (71,62 %)

                        55-64 sena:

                        71

                        (23,43 %)

                        iktar minn 64 sena:

                        0

                        (00,0 %)

               L-eliġibbiltà tal-azzjonijiet proposti

               21.Is-servizzi personalizzati li jridu jiġu pprovduti lill-ħaddiema ssensjati jikkonsistu mill-azzjonijiet li ġejjin:

               –Sessjonijiet ta’ merħba u workshops preparatorji: Is-sessjonijiet ta’ merħba huma l-ewwel miżura li se tiġi offruta lill-benefiċjarji fil-mira kollha u tinkludi tagħrif ġenerali dwar programmi disponibbli għall-pariri u t-taħriġ; u dwar konċessjonijiet u inċentivi; Din tinkludi wkoll il-ġbir ta’ profili tal-ħaddiema parteċipanti. Fil-ħidma preparatorja, se tiġi pprovduta informazzjoni iktar dettaljata dwar ir-riallokazzjoni, dwar setturi li jirrikjedu liċenzji jew ċertifikati ta’ kompetenza professjonali, dwar iċ-ċertifikazzjoni ta’ kompetenzi u ħiliet akkwistati f’sitwazzjonijiet tax-xogħol; u kif ilestu l-edukazzjoni obbligatorja.

               –Ser tingħata gwida okkupazzjonali dwar impjiegi dipendenti jew impjiegi indipendenti matul il-perjodu ta’ implimentazzjoni.

               –Taħriġ. Dan ser jinkludi taħriġ dwar kompetenzi prinċipali, kompetenzi orizzontali, taħriġ vokazzjonali bħal taħriġ għal impjiegi b’valur miżjud ogħla fis-settur tal-ħwejjeġ (għall-kuntrarju ta’ produzzjoni f’oqsma oħrajn bħad-disinn, id-distribuzzjoni, il-ġestjoni tad-ditta jew loġistika barra mill-pajjiż), il-kura ġerjatrika u soċjali u l-kura tas-saħħa għad-dipendenti, il-ġżin, il-monitoraġġ ta’ divertiment u rikreazzjoni, kif ukoll il-preparazzjoni għat-testijiet lejn ir-rikonoxximent tal-ħiliet miksuba permezz tal-esperjenza tax-xogħol/ir-rikonoxximent tat-tagħlim u taħriġ minn qabel sal-intraprenditorija.

               –Assistenza intensiva fit-tiftix għax-xogħol, inkluża riċerka attiva tal-opportunitajiet ta’ impjiegi lokali u reġjonali (anki għal persuni li jaħdmu għal rashom) u għall-kollokazzjoni.

               –Tutoring wara l-integrazzjoni mill-ġdid fix-xogħol. Biex ma jqumux problemi possibbli fl-impjiegi l-ġodda tagħhom, il-ħaddiema integrati mill-ġdid fl-impjiegi se jiġu ggwidati matul l-ewwel xhur.

               –Inċentivi. Se jkun hemm varjetà ta’ inċentivi. (1) Inċentiv ta' parteċipazzjoni. Il-ħaddiema li jieħdu sehem fil-miżuri u li segwu l-perkors miftiehem biex jiġu integrati mill-ġdid se jirċievu sa EUR 400 (fi ħlas ta’ darba jew f’pagamenti parzjali). (2) Kontribuzzjoni għall-ispejjeż tal-ivvjaġġar. EUR 3 kuljum għall-ivvjaġġar fl-istess belt u EUR 0,19/km għall-ivvjaġġar bejn il-bliet. (3) Kontribuzzjoni għall-ispejjeż għal min jieħu ħsieb persuni dipendenti. Ħaddiema li għandhom responsabbiltà ta’ kura (tfal, anzjani jew persuni b’diżabilità) se jirċievu EUR 15
                  9
                kull jum ta’ parteċipazzjoni fil-miżuri. Dan għandu l-għan li jkopri l-ispejjeż addizzjonali li jkollhom il-parteċipanti li għandhom responsabilitajiet ta’ kura sabiex ikunu disponibbli għat-taħriġ jew miżuri oħrajn. (4) Kumpens għad-dħul. Dawk il-persuni li jirrintegraw ruħhom mill-ġdid fid-dinja tax-xogħol bħala persuni li jaħdmu għal rashom se jirċievu kumpens ta’ dħul ta’ EUR 200 kull xahar, għall-perjodu ta’ sitt xhur.

               22.L-azzjonijiet proposti deskritti hawnhekk jikkostitwixxu miżuri attivi tas-suq tax-xogħol fil-qafas tal-azzjonijiet eliġibbli stabbiliti fl-Artikolu 7 tar-Regolament tal-FEG. Dawn l-azzjonijiet ma jieħdux post miżuri passivi ta’ protezzjoni soċjali.

               23.Spanja pprovdiet l-informazzjoni meħtieġa dwar azzjonijiet li huma obbligatorji għall-intrapriża kkonċernata permezz tal-liġi nazzjonali jew skont il-ftehimiet kollettivi. Huma kkonfermaw li kontribuzzjoni finanzjarja mill-FEG mhijiex sejra tieħu post dawn l-azzjonijiet.

               Baġit stmat

               24.L-ispejjeż totali stmati huma ta' EUR 1 200 000, li jinkludu nefqa ta' EUR 1 140 000 għal servizzi personalizzati u nefqa ta’ EUR 60 000 għal attivitajiet preparatorji, ta' ġestjoni, informazzjoni u pubbliċità, kontroll u rapportar.

               25.Il-kontribuzzjoni finanzjarja totali mitluba mill-FEG hija ta’ EUR 720 000 (60 % tal-ispejjeż totali).

                        Azzjonijiet

                        L-għadd stmat ta’ parteċipanti

                        L-ispiża stmata għal kull parteċipant
                        (EUR)
                           10

                        L-ispejjeż totali stmati

                        (EUR)
                           11

                        Servizzi personalizzati (Azzjonijiet skont l-Artikolu 7(1)(a) u (c) tar-Regolament tal-FEG)

                        Sessjonijiet ta’ merħba u workshops preparatorji
                           (Acogida y medidas de sensibilización)

                        303

                        187

                        56 628

                        Gwida okkupazzjonali
                           (Programa de orientación)

                        212

                        583

                        123 598

                        Taħriġ
                           (Programa de formación)

                        212

                        2 514

                        533 030

                        Għajnuna intensiva għat-tfittix għal impjieg
                           (Apoyo a la recolocación)

                        100

                        1 978

                        197 836

                        Taħriġ wara l-integrazzjoni mill-ġdid fix-xogħol
                           (Seguimiento en el empleo)

                        95

                        224

                        21 308

                        Is-subtotal (a):

                        Il-perċentwal tal-pakkett ta' servizzi personalizzati

                        –

                        932 400

                        (81,79 %)

                        L-allowances u l-inċentivi (Azzjonijiet skont l-Artikolu 7(1)(b) tar-Regolament tal-FEG)

                        Inċentivi
                           (Programa de incentivos)

                        212

                        979

                        207 600

                        Is-subtotal (b):

                        Il-perċentwal tal-pakkett ta' servizzi personalizzati:

                        –

                        207 600

                        (18,21 %)

                         L-azzjonijiet skont l-Artikolu 7(4) tar-Regolament tal-FEG

                        1. L-attivitajiet ta' tħejjija

                        –

                        0

                        2. Ġestjoni

                        –

                        48 000

                        3. L-informazzjoni u l-pubbliċità

                        –

                        3 000

                        4. Il-kontroll u r-rapportar

                        –

                        9 000

                        Is-subtotal (c):

                        Il-perċentwal tal-ispejjeż totali:

                        –

                        60 000

                        (5,00 %)

                        L-ispejjeż totali (a + b + c):

                        –

                        1 200 000

                        Il-kontribuzzjoni tal-FEG (60 % tal-ispejjeż totali)

                        –

                        720 000

               26.L-ispejjeż tal-azzjonijiet identifikati fit-tabella ta' hawn fuq bħala azzjonijiet skont l-Artikolu 7(1)(b) tar-Regolament tal-FEG ma jaqbżux il-35 % tal-ispejjeż totali tal-pakkett koordinat ta' servizzi personalizzati. Spanja kkonfermat li dawn l-azzjonijiet jiddependu fuq il-parteċipazzjoni attiva tal-benefiċjarji fil-mira fl-attivitajiet ta’ tiftix ta’ impjieg jew ta’ taħriġ.

               Perjodu ta' eliġibbiltà tan-nefqa

               27.Spanja bdiet tipprovdi s-servizzi personalizzati lill-benefiċjarji fil-mira fl-4 ta’ Settembru 2017. Għalhekk, in-nefqa fuq l-azzjonijiet se tkun eliġibbli għal kontribuzzjoni finanzjarja mill-FEG mill-4 ta’ Settembru 2017 sal-4 ta’ Settembru 2019.

               28.Spanja bdiet iġġarrab in-nefqa amministrattiva sabiex timplimenta l-FEG fil-21 ta’ Awwissu 2017. Għalhekk, in-nefqa għall-attivitajiet ta' tħejjija, ġestjoni, informazzjoni u pubbliċità kif ukoll dawk ta' kontroll u rapportar għandha tkun eliġibbli għal kontribuzzjoni finanzjarja mill-FEG mill-21 ta’ Awwissu 2017 sal-4 ta’ Marzu 2020.

               Kumplimentarjetà ma’ azzjonijiet iffinanzjati minn fondi nazzjonali jew tal-Unjoni

               29.Is-sors ta’ prefinanzjament jew kofinanzjament nazzjonali huwa fondi tar-reġjun awtonomu ta’ Galicia.

               30.Spanja kkonfermat li l-miżuri deskritti hawn fuq li jirċievu kontribuzzjoni finanzjarja mill-FEG mhux se jirċievu wkoll kontribuzzjonijiet finanzjarji minn strumenti finanzjarji oħrajn tal-Unjoni.

               Proċeduri għall-konsultazzjoni tal-benefiċjarji fil-mira jew ir-rappreżentanti tagħhom jew is-sħab soċjali kif ukoll l-awtoritajiet lokali u reġjonali

               31.Spanja indikat li l-pakkett ikkoordinat ta’ servizzi personalizzati tfassal f’konsultazzjoni mas-sħab soċjali. Wara l-ewwel laqgħa li saret fit-28 ta’ Settembru 2017, dawn ġew infurmati dwar l-applikazzjoni mressqa għall-kofinanzjament mill-FEG bħala appoġġ għall-ħaddiema li ngħataw is-sensja fil-qasam tal-ħwejjeġ f’Galicia. F’din l-okkażjoni, dawn kienu mistiedna wkoll biex jipparteċipaw f’laqgħat fejn il-miżuri li kellhom jiġu pprovduti ġew diskussi. Il-laqgħat saru f’diversi dati f’Ottubru. Peress li s-sħab soċjali pparteċipaw b’mod attiv każijiet preċedenti ppreżentati mill-awtoritajiet ta’ Galicia, bħala korpi ta’ implimentazzjoni, dawn ikunu informati dwar il-valur miżjud ta’ miżuri kofinanzjati mill-FEG u huma impenjati f’dan il-każ.

               Sistemi ta' ġestjoni u kontroll

               32.L-applikazzjoni tinkludi deskrizzjoni tas-sistema ta’ ġestjoni u kontroll li tispeċifika r-responsabbiltajiet tal-korpi involuti. Spanja nnotifikat lill-Kummissjoni li l-kontribuzzjoni finanzjarja se tkun immaniġġjata u kkontrollata mill-istess entitajiet li jimmaniġġjaw u jikkontrollaw l-FSE. Xunta de Galicia se jkun il-korp intermedjarju għall-awtorità ta’ ġestjoni
                  12
               .

               Impenji pprovduti mill-Istat Membru kkonċernat

               33.Spanja pprovdiet l-assigurazzjonijiet meħtieġa kollha rigward dawn li ġejjin:

               –il-prinċipji tal-ugwaljanza tat-trattament u ta' nondiskriminazzjoni sejrin jiġu rispettati fil-kuntest tal-aċċess għall-azzjonijiet proposti u fl-implimentazzjoni tagħhom,

               –ir-rekwiżiti stabbiliti fil-leġiżlazzjoni nazzjonali u tal-UE dwar is-sensji kollettivi ġew issodisfati,

               –l-intrapriżi li taw is-sensji, li komplew bl-attivitajiet tagħhom wara s-sensji, ikkonformaw mal-obbligi legali tagħhom li jikkontrollaw is-sensji u pprovdew għall-ħaddiema tagħhom kif xieraq,

               –l-azzjonijiet proposti mhumiex sejrin jirċievu għajnuna finanzjarja minn fondi oħrajn jew minn strumenti finanzjarji oħra tal-Unjoni, u kwalunkwe finanzjament doppju se jiġi prevenut,

               –l-azzjonijiet proposti se jikkumplimentaw l-azzjonijiet iffinanzjati mill-Fondi Strutturali,

               –il-kontribuzzjoni finanzjarja mill-FEG se tkun konformi mar-regoli proċedurali u materjali tal-Unjoni dwar l-għajnuniet mill-Istat.

               IMPLIKAZZJONI BAĠITARJA

               Proposta baġitarja

               34.Il-FEG ma għandux jaqbeż ammont annwali massimu ta' EUR 150 miljun (prezzijiet tal-2011), kif stipulat fl-Artikolu 12 tar-Regolament tal-Kunsill (UE, Euratom) Nru 1311/2013 tat-2 ta' Diċembru 2013 li jistabbilixxi l-qafas finanzjarju pluriennali għas-snin 2014-2020
                  13
               .

               35.Wara li eżaminat l-applikazzjoni fir-rigward tal-kundizzjonijiet stabbiliti fl-Artikolu 13(1) tar-Regolament tal-FEG, u wara li qieset l-għadd ta’ benefiċjarji fil-mira, l-azzjonijiet proposti u l-ispejjeż stmati, il-Kummissjoni tipproponi li jiġi mobilizzat il-FEG għall-ammont ta’ EUR 720 000, li jirrappreżenta 60 % tal-ispejjeż totali tal-azzjonijiet proposti, biex tiġi pprovduta kontribuzzjoni finanzjarja għall-applikazzjoni.

               36.Id-deċiżjoni proposta għall-mobilizzazzjoni tal-FEG se tittieħed b'mod konġunt mill-Parlament Ewropew u mill-Kunsill, kif stabbilit fil-punt 13 tal-Ftehim Interistituzzjonali tat-2 ta' Diċembru 2013 bejn il-Parlament Ewropew, il-Kunsill u l-Kummissjoni dwar dixxiplina baġitarja, dwar kooperazzjoni f'materji ta' baġit u dwar ġestjoni finanzjarja tajba
                  14
               .

               Atti relatati

               37.Fl-istess żmien li se tkun qed tippreżenta din il-proposta għal deċiżjoni biex jiġi mmobilizzat il-FEG, il-Kummissjoni se tippreżenta proposta lill-Parlament Ewropew u lill-Kunsill biex jiġu trasferiti EUR 720 000 fil-linja baġitarja rilevanti.

               38.Fl-istess waqt li se tadotta din il-proposta għal deċiżjoni biex jiġi mmobilizzat il-FEG, il-Kummissjoni se tadotta deċiżjoni dwar kontribuzzjoni finanzjarja, permezz ta’ att ta’ implimentazzjoni, li se jidħol fis-seħħ fid-data li fiha l-Parlament Ewropew u l-Kunsill jadottaw id-deċiżjoni proposta biex jiġi mmobilizzat il-FEG.

               Proposta għal

               DEĊIŻJONI TAL-PARLAMENT EWROPEW U TAL-KUNSILL

               dwar il-mobilizzazzjoni tal-Fond Ewropew ta' Aġġustament għall-Globalizzazzjoni wara
                  applikazzjoni minn Spanja - EGF/2017/006 ES/Galicia apparel

               IL-PARLAMENT EWROPEW U L-KUNSILL TAL-UNJONI EWROPEA,

               Wara li kkunsidraw it-Trattat dwar il-Funzjonament tal-Unjoni Ewropea,

               Wara li kkunsidraw ir-Regolament (UE) Nru 1309/2013 tal-Parlament Ewropew u tal-Kunsill tas-17 ta' Diċembru 2013 dwar il-Fond Ewropew ta' Aġġustament għall-Globalizzazzjoni (2014-2020) u li jħassar ir-Regolament (KE) Nru 1927/2006
                  15
               , u b'mod partikolari l-Artikolu 15(4) tiegħu,

               Wara li kkunsidraw il-Ftehim Interistituzzjonali tat-2 ta' Diċembru 2013 bejn il-Parlament Ewropew, il-Kunsill u l-Kummissjoni dwar dixxiplina baġitarja, dwar kooperazzjoni f'materji ta' baġit u dwar ġestjoni finanzjarja tajba
                  16
               , u b'mod partikolari l-punt 13 tiegħu,

               Wara li kkunsidraw il-proposta tal-Kummissjoni Ewropea,

               Billi:

               (1)Il-Fond Ewropew ta' Aġġustament għall-Globalizzazzjoni (FEG) għandu l-għan li jipprovdi appoġġ lill-ħaddiema li jkunu ngħataw is-sensja u fil-każ ta' persuni li jaħdmu għal rashom meta l-attività tagħhom tkun intemmet b'riżultat ta' bidliet strutturali kbar fl-andament tal-kummerċ dinji minħabba l-globalizzazzjoni, b'riżultat ta' kontinwazzjoni tal-kriżi finanzjarja u ekonomika globali, jew b'riżultat ta' kriżi ekonomika u finanzjarja globali ġdida, u biex jgħinhom fl-integrazzjoni mill-ġdid tagħhom fis-suq tax-xogħol.

               (2)Il-FEG ma jridx jaqbeż l-ammont annwali massimu ta' EUR 150 miljun (prezzijiet tal-2011), kif stabbilit fl-Artikolu 12 tar-Regolament tal-Kunsill (UE, Euratom) Nru 1311/2013
                  17
               .

               (3)Fid-19 ta’ Lulju 2017, Spanja ressqet applikazzjoni għall-mobilizzazzjoni tal-FEG, fir-rigward ta' sensji fis-settur ekonomiku kklassifikat taħt il-klassifikazzjoni Statistika ta’ attivitajiet ekonomiċi fil-Komunità Ewropea ("NACE") Reviżjoni 2 Diviżjoni 14 (Manifattura tal-ħwejjeġ) fin-Nomenklatura ta' Unitajiet Territorjali għall-Istatistika (“NUTS”)
                  18
                livell 2 ir-reġjun ta’ Galicia (ES11) fi Spanja. Din ġiet issupplimentata b'informazzjoni addizzjonali pprovduta skont l-Artikolu 8(3) tar-Regolament (UE) Nru 1309/2013. Dik l-applikazzjoni tikkonforma mar-rekwiżiti għad-determinazzjoni ta' kontribuzzjoni finanzjarja mill-FEG kif stabbilit fl-Artikolu 13 tar-Regolament (UE) Nru 1309/2013.

               (4)F'konformità mal-Artikolu 4(2) tar-Regolament (UE) Nru 1309/2013, l-applikazzjoni minn Spanja titqies ammissibbli peress li s-sensji għandhom impatt serju fuq l-impjiegi u l-ekonomija lokali.

               (5)Għalhekk, il-FEG jenħtieġ li jiġi mmobilizzat sabiex jipprovdi kontribuzzjoni finanzjarja ta’ EUR 720 000 fir-rigward tal-applikazzjoni sottomessa minn Spanja.

               (6)Biex jitnaqqas kemm jista' jkun iż-żmien għall-mobilizzazzjoni tal-FEG, jenħtieġ li din id-Deċiżjoni tapplika mid-data tal-adozzjoni tagħha,

               ADOTTAW DIN ID-DEĊIŻJONI:

               Artikolu 1

               Għall-baġit ġenerali tal-Unjoni għas-sena finanzjarja 2018, il-Fond Ewropew ta’ Aġġustament għall-Globalizzazzjoni għandu jiġi mmobilizzat biex jipprovdi l-ammont ta’ EUR 720 000 f’approprjazzjonijiet ta’ impenn u ta’ pagament.

               Artikolu 2

               Din id-Deċiżjoni għandha tidħol fis-seħħ fil-jum tal-pubblikazzjoni tagħha f’Il-Ġurnal Uffiċjali tal-Unjoni Ewropea. Hija għandha tapplika minn [the date of its adoption]*.

               Magħmul fi Brussell,

                  Għall-Parlament Ewropew
                        Għall-Kunsill

                  Il-President
                        Il-President

                     (1)

                        ĠU L 347, 20.12.2013, p. 855.

                     (2)

                        Skont it-tifsira tal-Artikolu 3 tar-Regolament tal-FEG.

                     (3)

                        Ir-Regolament tal-Kummissjoni (UE) Nru 1046/2012 tat- 8 ta’ Novembru 2012 li jimplimenta r-Regolament (KE) Nru 1059/2003 tal-Parlament Ewropew u tal-Kunsill dwar l-istabbiliment ta’ klassifikazzjoni komuni ta’ unitajiet territorjali għall-istatistika (NUTS), fejn tidħol it-trażmissjoni tas-serje kronoloġiċi għat-tqassim reġjonali l-ġdid (ĠU L 310, 9.11.2012, p. 34).

                     (4)

                        ĠU L 393, 30.12.2006, p. 1.

                     (5)

                        Skont ir-raba' paragrafu tal-Artikolu 7 tar-Regolament (UE) Nru 1309/2013.

                     (6)

                        Ibbażati fuq il-kummerċ marbut mal-globalizzazzjoni: EGF/2017/006 ES Galicia apparel (l-oġġett ta’ din il-proposta għal deċiżjoni), kif ukoll, EGF/2007/008 MT Textiles, COM(2008) 94 u EGF/2010/003 ES Galicia textile, COM(2010) 437. Ibbażati fuq il-kriżi finanzjarja u ekonomika globali: EGF/2009/018 LT Wearing apparel, COM(2010) 56 u EGF/2010/014 SI Mura, COM(2010) 582.

                     (7)

                        Sors: Cointega, raggruppament tat-tessuti tal-moda ta’ Galicia (www.cointega.com).

                     (8)

                        L-isem tat-territorju bil-Galizjan u bl-Ispanjol.

                     (9)

                        EUR 20 kuljum meta l-għadd ta’ persuni dipendenti huma tnejn jew aktar

                     (10)

                        Biex jiġu evitati d-deċimali, l-ispejjeż stmati għal kull ħaddiem tqarrbu għall-eqreb numru sħiħ. Madankollu t-tqarrib ma għandu l-ebda impatt fuq l-ispiża totali ta’ kull miżura li jifdal bħal fl-applikazzjoni mressqa minn Spanja.

                     (11)

                        It-totali ma jaqblux bl-eżatt minħabba t-tqarrib.

                     (12)

                        Xunta de Galicia u b’mod partikolari Consellería de Facenda — Dirección General de política financiera, tesoro y fondos europeos/Servicio de inspección y kontroll de fondos comunitarios b’kooperazzjoni mal-Consellería de Economía, Emprego e Industria — Secretaría Xeral de Emprego/Subdirección Xeral de Relacións Laborais se jkun il-korp intermedjarju għall-awtorità ta’ ġestjoni.

                     (13)

                        ĠU L 347, 20.12.2013, p. 884.

                     (14)

                        ĠU C 373, 20.12.2013, p. 1.

                     (15)

                        ĠU L 347, 20.12.2013, p. 855.

                     (16)

                        ĠU C 373, 20.12.2013, p. 1.

                     (17)

                        Ir-Regolament tal-Kunsill (UE, Euratom) Nru 1311/2013 tat-2 ta' Diċembru 2013 li jistabbilixxi l-qafas finanzjarju pluriennali għas-snin 2014-2020 (ĠU L 347, 20.12.2013, p. 884).

                     (18)

                        Ir-Regolament tal-Kummissjoni (UE) Nru 1046/2012 tat-8 ta’ Novembru 2012 li jimplimenta r-Regolament (KE) Nru 1059/2003 tal-Parlament Ewropew u tal-Kunsill dwar l-istabbiliment ta’ klassifikazzjoni komuni ta’ unitajiet territorjali għall-istatistika (NUTS), fejn tidħol it-trażmissjoni tas-serje kronoloġiċi għat-tqassim reġjonali l-ġdid (ĠU L 310, 9.11.2012, p. 34).


               IL-KUMMISSJONI EWROPEA
            Brussell, 16.1.2018
            COM(2018) 27 final
            2018/0009(NLE)
            Proposta għal
            DEĊIŻJONI TAL-KUNSILL
            dwar il-konklużjoni, f’isem l-Unjoni Ewropea, tal-Emenda 1 tal-Memorandum ta’ Kooperazzjoni NAT-I-9406 bejn l-Istati Uniti tal-Amerka u l-Unjoni Ewropea

               MEMORANDUM TA’ SPJEGAZZJONI

               1.KUNTEST TAL-PROPOSTA

               •Raġunijiet u għanijiet tal-proposta

               It-trasport bl-ajru huwa prijorità għall-politika tat-trasport tal-Unjoni Ewropea. L-għan tal-Kummissjoni huwa li tikseb sistema tat-trasport bl-ajru bi prestazzjoni għolja li tipprovdi mobilità tal-passiġġieri u tal-merkanzija bla xkiel, sikura u effiċjenti, għall-benefiċċju taċ-ċittadini u tal-industrija. Dan jeżiġi sistemi ta’ ġestjoni tat-traffiku tal-ajru (ATM) bi prestazzjoni għolja li kapaċi jindirizzaw l-isfidi preżenti u futuri tat-trasport bl-ajru f’termini ta’ żieda tal-kapaċità u tas-sikurezza, filwaqt li jnaqqsu l-impatt ambjentali tat-titjiriet u tal-kostijiet għall-għoti tas-servizzi ta’ navigazzjoni tal-ajru.

               Mill-2004 ’l hawn, l-Unjoni Ewropea impenjat ruħha li ttejjeb il-prestazzjoni tal-ATM fl-Ewropa billi tirriforma l-mod li bih jiġi ġestit u organizzat it-traffiku tal-ajru u anke billi timmodernizza u tarmonizza l-infrastruttura Ewropea tal-ATM permezz tal-inizjattiva tal-Ajru Uniku Ewropew (SES)
                  1
               . Il-kompletezza tas-SES hija għan ewlieni tal-Istrateġija tal-Avjazzjoni għall-Ewropa adottata mill-Kummissjoni fis-7 ta’ Diċembru 2015
                  2
               , fejn tiġi indikata bħala waħda mill-aktar sfidi fundamentali li bħalissa qed jaffettwaw il-prestazzjoni u l-kompetittività tas-sistema tal-avjazzjoni tal-Unjoni Ewropea. Il-proġett SESAR (Riċerka dwar il-Ġestjoni tat-Traffiku bl-Ajru tal-Ajru Uniku Ewropew) huwa l-komponent teknoloġiku tas-SES. Dan għandu l-għan li jiddefinixxi, jiżviluppa, jivvalida u juża teknoloġiji u proċeduri operazzjonali ġodda li jikkontribwixxu għat-titjib tal-prestazzjoni tas-sistemi tal-ATM fl-Ewropa.

               It-trasport bl-ajru huwa negozju globali li jserraħ ħafna fuq l-interoperabbiltà globali tas-sistemi tal-ATM li jiżguraw titjiriet sikuri, effiċjenti u kosteffettivi bejn ir-reġjuni differenti tad-dinja u fihom. L-interoperabbiltà globali tista’ tinkiseb biss permezz tal-kooperazzjoni effettiva u kontinwa ma’ reġjuni oħra. L-Istati Uniti tal-Amerka qed tindirizza wkoll il-modernizzazzjoni tal-ATM, b’mod partikolari permezz tal-programm NextGen ġestit mill-Amministrazzjoni Federali tal-Avjazzjoni (FAA). Bħalissa, SESAR u NextGen huma r-referenzi dinjija ewlenin għall-modernizzazzjoni tal-ATM. Iż-żewġ inizjattivi għandhom l-għan li jtejbu l-kapaċità tas-sistemi attwali tagħhom bl-użu akbar tal-awtomatizzazzjoni, tal-kondiviżjoni akbar tal-informazzjoni, ta’ approċċi ġodda għall-pjanijiet u r-rotot tat-titjiriet, u metodi ġodda ta’ separazzjoni u użu estensiv tat-teknoloġija satellitari. F’dan il-kuntest, l-interoperabbiltà globali hija għan essenzjali fl-ippjanar tal-iżvilupp tas-sistemi tal-ATM u għaldaqstant hija waħda mir-rekwiżiti ewlenin kemm ta’ SESAR kif ukoll ta’ NextGen.

               Bil-kondiviżjoni tal-għan komuni dwar l-iżvilupp ta’ trasport bl-ajru sikur u aktar effiċjenti, fl-2011 l-Unjoni Ewropea u l-Istati Uniti tal-Amerka ffirmaw il-Memorandum ta’ Kooperazzjoni bejn l-Istati Uniti tal-Amerka u l-Unjoni Ewropea fir-riċerka u l-iżvilupp tal-avjazzjoni ċivili (MoC). L-attivitajiet ta’ kooperazzjoni mwettqa s’issa fil-kuntest tal-MoC jindirizzaw l-aktar il-ġestjoni tat-traffiku tal-ajru, b’mod partikolari l-kooperazzjoni fil-qasam tar-riċerka u l-iżvilupp (R&Ż) bejn SESAR u NextGen.

               F’dak iż-żmien, iż-żewġ programmi kienu fil-fażijiet tagħhom tar-riċerka u tal-iżvilupp, li kien jiġġustifika l-fokus inizjali tal-kooperazzjoni fuq l-attivitajiet ta’ riċerka, ta’ żvilupp u ta’ validazzjoni. Il-kooperazzjoni fil-kuntest tal-MoC, b’mod partikolari bejn SESAR u NextGen, waslet għal livell għoli ta’ maturità u tat riżultati importanti fil-promozzjoni tal-interoperabbiltà globali tas-sistemi tal-ATM. Dan wassal liż-żewġ partijiet biex jesploraw il-potenzjal għall-estensjoni tal-kamp ta’ applikazzjoni tal-kooperazzjoni għal suġġetti marbuta mal-mobilizzazzjoni tas-sistemi tal-ATM. Abbażi ta’ dan, fit-8 ta’ Mejju 2017 il-Kunsill awtorizza lill-Kummissjoni biex tinnegozja emenda tal-MoC mal-FAA, biex jiġi estiż il-kamp ta’ applikazzjoni għall-qasam tal-mobilizzazzjoni. It-tliet għanijiet ewlenin tan-negozjar kienu:

               (1)
                     l-estensjoni tal-kamp ta’ applikazzjoni tal-MoC eżistenti għar-riċerka u l-iżvilupp fl-avjazzjoni ċivili biex jinkludi l-kamp ta’ applikazzjoni kollu tal-modernizzazzjoni tal-ATM (jiġifieri r-R&Ż, il-validazzjoni, id-dimostrazzjoni, il-mobilizzazzjoni) li jinkludi oqsma emerġenti tal-avjazzjoni u oqsma oħra tal-ATM tal-Ajru Uniku Ewropew lil hinn mit-teknoloġija;

               (2)
                     is-simplifikazzjoni u l-ottimizzazzjoni tal-arranġamenti ta’ governanza tal-MoC, u tal-Annessi u tal-Appendiċijiet tiegħu;

               (3)
                     in-negozjar ta’ arranġamenti speċifiċi għall-kooperazzjoni dwar il-mobilizzazzjoni tal-ATM, filwaqt li jinżammu l-arranġamenti eżistenti rigward “il-kooperazzjoni SESAR-NextGen dwar l-interoperabbiltà globali” u l-“kollaborazzjoni dwar il-kejl tal-prestazzjoni tal-ATM”, adattati kif jixraq għall-qafas il-ġdid.

               L-emenda tal-MoC ġiet innegozjata bejn il-Kummissjoni u l-FAA u, abbażi ta’ Deċiżjoni tal-Kunsill korrispondeti, ġiet iffirmata f’isem l-Unjoni filwaqt li din id-Deċiżjoni ssegwi l-proċess ta’ adozzjoni tagħha.

               •Konsistenza mad-dispożizzjonijiet eżistenti fil-qasam ta’ politika

                  L-Emenda proposta tal-MoC hija kompletament konsistenti mal-Istrateġija tal-Avjazzjoni għall-Ewropa, il-politika tal-Ajru Uniku Ewropew, il-proġett SESAR u l-leġiżlazzjoni relatata. L-istrateġija tisħaq fuq l-importanza li l-Ajru Uniku Ewropew jiġi kkompletat permezz tal-implimentazzjoni ta’ sistema Ewropea għall-ġestjoni tat-traffiku tal-ajru kompletament ottimizzata, li tnaqqas il-kostijiet li jirriżultaw mill-ineffiċjenzi (dewmien u rotot itwal, eċċ.). L-implimentazzjoni tal-proġett SESAR għandha rwol fundamentali f’dik l-implimentazzjoni kif ukoll fil-kooperazzjoni b’saħħitha u effiċjenti mal-Istati Uniti tal-Amerka sabiex tiżgura li s-sistemi rispettivi tal-ġestjoni tat-traffiku tal-ajru jkunu allinjati u interoperabbli.

               •Konsistenza ma’ politiki oħra tal-Unjoni

                  Din l-inizjattiva tikkonforma mal-prijoritajiet politiċi tal-Kummissjoni fir-rigward tas-suq intern, it-tkabbir u l-impjiegi kif ukoll mal-UE bħala attur globali. Ir-rakkomandazzjoni hija konsistenti mal-politika tal-UE dwar ir-Riċerka u l-Innovazzjoni u l-politika dwar in-Netwerks trans-Ewropej li fuqhom huma bbażati l-oqfsa tar-riċerka u l-iżvilupp u tal-mobilizzazzjoni tas-SESAR.

               2.BAŻI ĠURIDIKA

               •Bażi ġuridika

                  L-Artikolu 100(2) flimkien mal-Artikolu 218(6)(a) tat-Trattat dwar il-Funzjonament tal-UE huma l-bażi ġuridika ta’ din il-proposta.

               3.RIŻULTATI TAL-KONSULTAZZJONIJIET MAL-PARTIJIET IKKONĊERNATI U TAL-VALUTAZZJONIJIET TAL-IMPATT

               •Konsultazzjonijiet mal-partijiet ikkonċernati

                  Il-Kummissjoni involviet lill-Impriża Konġunta SESAR u lill-Maniġment tal-Mobilizzazzjoni tas-SESAR fil-proċess ta’ negozjar u dawn approvaw ir-riżultati tan-negozjati. Dawn l-entitajiet jirrappreżentaw pjattaforma wiesa’ tal-partijiet ikkonċernati fl-avjazzjoni li potenzjalment jibbenefikaw mill-MoC emendat. Qabel ma ġew inizjalati t-testi abbozz, il-Kummissjoni kkonsultat ukoll mal-Istati Membri, permezz tal-Kumitat Speċjali stabbilit mill-Kunsill tal-MoC.

               •Ġbir u użu tal-kompetenzi

                  Il-kompetenzi tekniċi matul in-negozjati ngħataw mill-Impriża Konġunta SESAR, mill-Maniġment tal-Mobilizzazzjoni tas-SESAR u mill-Eurocontrol. Il-kompetenzi ġuridiċi ngħataw mis-Servizz Legali tal-Kummissjoni. Ma kienx hemm bżonn ta’ kompetenzi esterni oħra.

               •Valutazzjoni tal-impatt

                  Il-proposta tissejjes għalkollox fuq l-istess għanijiet u prinċipji li fuqhom huwa bbażat il-MoC eżistenti. L-estensjoni tal-kamp ta’ applikazzjoni tal-kooperazzjoni bejn l-Unjoni u l-Istati Uniti tal-Amerka fil-fażijiet kollha tal-modernizzazzjoni tal-ATM inkluża l-modernizzazzjoni, tirrappreżenta l-evoluzzjoni naturali tal-ħidma mwettqa b’suċċess fil-kuntest tal-MoC attwali. L-inizjattiva ma għandhiex l-għan li tistabbilixxi programmi jew mekkaniżmi ta’ finanzjament ġodda, għalhekk, kif ġie indikat fil-pjan direzzjonali ma twettqet l-ebda valutazzjoni tal-impatt.

                  Kif indikat fil-proposta tal-Kummissjoni biex jinfetħu n-negozjati u jiġi emendat il-MoC, l-aħjar għażla kienet li jiġi emendat il-kamp tal-applikazzjoni tal-MoC attwali biex ikopri l-fażijiet kollha tal-modernizzazzjoni tal-ATM, inkluż il-mobilizzazzjoni, fil-kamp ta’ applikazzjoni tal-politika tal-Ajru Uniku Ewropew, filwaqt li l-kamp ta’ applikazzjoni tal-kooperazzjoni fuq kwistjonijiet tal-avjazzjoni ċivili mhux marbuta mal-ATM jiġi limitat għall-qasam tar-riċerka u l-iżvilupp. Il-vantaġġ ta’ dan l-approċċ huwa li l-MoC jibqa’ jkopri l-kooperazzjoni għal kwalunkwe suġġett marbut mar-riċerka u l-iżvilupp tal-avjazzjoni ċivili mhux marbut mal-ATM filwaqt li jżomm il-qafas ta’ kooperazzjoni vinkolanti li diġà ġie nnegozjat mal-Istati Uniti tal-Amerka.

               •4.IMPLIKAZZJONIJIET BAĠITARJI

                  Il-proposta ma għandha l-ebda implikazzjoni baġitarja addizzjonali. L-attivitajiet li se jitwettqu skont il-MoC emendat se jsiru fil-kuntest tal-istrumenti eżistenti u l-pakketti ta’ finanzjament u l-programmi ta’ ħidma rispettivi tagħhom, bħalma huma l-programm ta’ ħidma multiannwali 2020 tal-Impriża Konġunta SESAR u l-ftehim qafas ta’ sħubija mal-Maniġment tal-Mobilizzazzjoni tas-SESAR.

               5.ELEMENTI OĦRA

               •Pjanijiet ta’ implimentazzjoni u arranġamenti dwar il-monitoraġġ, l-evalwazzjoni u r-rappurtar

                  L-attivitajiet ta’ riċerka, ta’ żvilupp u ta’ validazzjoni marbuta mal-MoC se jkomplu jiġu ppjanati u mmonitorjati mill-Impriża Konġunta SESAR. L-attivitajiet ta’ mobilizzazzjoni se jiġu ppjanati u mmonitorjati mill-Maniġment tal-Mobilizzazzjoni tas-SESAR skont il-ftehimiet ta’ għotja speċifiċi ffirmati mal-Kummissjoni. Il-Kummissjoni se timmonitorja u tissorvelja l-progress globali tal-implimentazzjoni tal-MoC permezz tal-mekkaniżmi tar-rappurtar ta’ dawn iż-żewġ entitajiet stabbiliti skont l-oqfsa ġuridiċi u kuntrattwali sottostanti u dawk tal-governanza tal-MoC.

               •Spjegazzjoni fid-dettall tad-dispożizzjonijiet speċifiċi tal-proposta

               Id-Deċiżjoni proposta għandha l-għan li tawtorizza d-dħul fis-seħħ tal-Emenda 1 tal-MoC iffirmata mir-rappreżentanti tal-Unjoni u tal-Istati Uniti tal-Amerka abbażi ta’ Deċiżjoni tal-Kunsill korrispondenti. L-emenda tinkludi t-test ewlieni tal-MoC rivedut u l-Anness 1 rivedut dwar il-“Modernizzazzjoni u l-interoperabbiltà globali tal-ATM”, li jinkludu:

               –L-Appendiċi 1 dwar “il-kooperazzjoni SESAR-NextGen għar-riċerka, l-iżvilupp, il-validazzjoni u l-interoperabbiltà globali”, li tinkludi wkoll ħames Hemżiet:

               (1)“Il-kooperazzjoni SESAR-NextGen dwar l-attivitajiet trażversali għall-interoperabbiltà globali”;

               (2)“Il-kooperazzjoni SESAR-NextGen dwar il-ġestjoni tal-informazzjoni għall-interoperabbiltà globali”;

               (3)“Il-kooperazzjoni SESAR-NextGen dwar il-ġestjoni tat-trajettorji għall-interoperabbiltà globali”;

               (4)“Il-kooperazzjoni SESAR-NextGen dwar is-CNS u l-interoperabbiltà fl-ajru għall-interoperabbiltà globali”;

               (5)“Il-kooperazzjoni SESAR-NextGen dwar il-proġetti ta’ kollaborazzjoni għall-interoperabbiltà globali”;

               –L-Appendiċi 2 dwar il-“Kollaborazzjoni dwar il-kejl tal-prestazzjoni tal-ġestjoni tat-traffiku tal-ajru”;

               –L-Appendiċi 3 dwar “Il-kooperazzjoni SESAR-NextGen għall-attivitajiet ta’ mobilizzazzjoni u għall-interoperabbiltà globali”.

               L-Anness 1 u l-Appendiċi 3 huma dokumeti ġodda għalkollox. L-Anness 1 jindirizza l-estensjoni tal-kamp ta’ applikazzjoni tal-MoC għall-mobilizzazzjoni kollha tal-ATM u jimmodifika l-mekkaniżmi ta’ governanza filwaqt li l-Appendiċi 3 tiddeskrivi l-arranġamenti ta’ kooperazzjoni fil-qasam tal-mobilizzazzjoni tal-ATM.

               Din il-proposta tistipula wkoll ir-rwol tal-Kummissjoni Ewropea fil-governanza tal-MoC. L-Unjoni Ewropea hija rappreżentata mill-Kummissjoni Ewropea fil-MoC u fl-arranġamenti kollha l-oħra ta’ implimentazzjoni (l-Annessi u l-Appendiċijiet).

               L-emenda proposta ma tbiddilx ir-rwol oriġinali tal-Kumitat Speċjali fil-governanza tal-MoC. Id-Deċiżjoni proposta dwar il-konklużjoni tal-Emenda 1 tal-MoC tiddefinixxi l-kompiti li jeħtieġu l-konsultazzjoni minn qabel tal-Kumitat Speċjali u l-kompiti, l-aktar dawk amministrattivi jew għall-implimentazzjoni tal-MoC, li l-Kummissjoni tista’ timplimenta taħt ir-responsabbiltà tagħha stess.

               2018/0009 (NLE)

               Proposta għal

               DEĊIŻJONI TAL-KUNSILL

               dwar il-konklużjoni, f’isem l-Unjoni Ewropea, tal-Emenda 1 tal-Memorandum ta’ Kooperazzjoni NAT-I-9406 bejn l-Istati Uniti tal-Amerka u l-Unjoni Ewropea

               IL-KUNSILL TAL-UNJONI EWROPEA,

               Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 100(2), flimkien mal-Artikolu 218(6)(a) tiegħu,

               Wara li kkunsidra l-proposta tal-Kummissjoni Ewropea,

               Wara li kkunsidra l-opinjoni tal-Parlament Ewropew,

               Billi:

               (1)Skont id-Deċiżjoni tal-Kunsill [XXX] ta’ [XXXXX], l-Emenda 1 tal-Memorandum ta’ Kooperazzjoni NAT-I-9406 bejn l-Istati Uniti tal-Amerka u l-Unjoni Ewropea ġiet iffirmata fit-13 ta’ Diċembru 2017, soġġetta għall-konklużjonijiet tagħha f’data aktar tard.

               (2)L-Emenda 1 tal-Memorandum ta’ Kooperazzjoni testendi l-kamp ta’ applikazzjoni tal-kooperazzjoni bejn il-Partijiet għall-fażijiet kollha tal-modernizzazzjoni tal-ġestjoni tat-traffiku tal-ajru, inklużi l-attivitajiet ta’ mobilizzazzjoni, bl-għan li tiġi żgurata l-interoperabbiltà globali u tiġi modifikata l-istruttura u l-governanza tal-Memorandum sabiex tottimizza l-implimentazzjoni u l-ġestjoni tal-attivitajiet ta’ kooperazzjoni mwettqa permezz tiegħu.

               (3)Jeħtieġ li jiġu stipulati l-arranġamenti proċedurali għall-parteċipazzjoni tal-Unjoni fil-ġestjoni eżekuttiva tal-Memorandum ta’ Kooperazzjoni.

               (4)Għalhekk, jenħtieġ li l-Emenda 1 tal-Memorandum ta’ Kooperazzjoni tiġi approvata f’isem l-Unjoni,

               ADOTTA DIN ID-DEĊIŻJONI:

               Artikolu 1

               L-Emenda 1 tal-Memorandum ta’ Kooperazzjoni NAT-I-9406A bejn l-Istati Uniti tal-Amerka u l-Unjoni Ewropea hija b’dan approvata f’isem l-Unjoni.

               L-Emenda 1 tal-Memorandum ta’ Kooperazzjoni hija mehmuża ma’ din id-Deċiżjoni.

               Artikolu 2

               Il-President tal-Kunsill għandu jaħtar il-persuna mogħtija s-setgħa li tipproċedi, f’isem l-Unjoni, bl-iskambju tan-noti diplomatiċi previsti fl-Artikolu II.B. tal-Emenda I tal-Memorandum ta’ Kooperazzjoni sabiex tesprimi l-kunsens tal-Unjoni li tintrabat bl-Emenda 1 tal-Memorandum ta’ Kooperazzjoni.

               Artikolu 3

               Il-Kummissjoni, wara konsultazzjoni mal-Kumitat Speċjali maħtur mill-Kunsill, għandha tiddetermina l-pożizzjoni li għandha tittieħed mill-Unjoni fil-ġestjoni eżekuttiva tal-Memorandum ta’ Kooperazzjoni u l-Annessi tiegħu stabbiliti skont l-Artikolu III tal-Memorandum ta’ Kooperazzjoni rigward:

               (1)l-adozzjoni ta’ Annessi addizzjonali tal-Memorandum ta’ Kooperazzjoni u l-Appendiċijiet tagħhom;

               (2)l-adozzjoni tal-emendi tal-Annessi tal-Memorandum ta’ Kooperazzjoni u l-Appendiċijiet tagħhom.

               Artikolu 4

               Mingħajr preġudizzju għall-Artikolu 3, il-Kummissjoni tista’ tieħu kwalunkwe azzjoni xierqa skont l-Artikoli III, IV, V, VII u VIII tal-Memorandum ta’ Kooperazzjoni.

               Artikolu 5

               Il-Kummissjoni għandha tirrappreżenta lill-Unjoni f’konsultazzjonijiet skont l-Artikolu XI tal-Memorandum ta’ Kooperazzjoni.

               Artikolu 6

               Il-Kummissjoni għandha tinforma regolarment lill-Kunsill dwar l-implimentazzjoni tal-Memorandum ta’ Kooperazzjoni.

               Artikolu 7

               Din id-Deċiżjoni għandha tidħol fis-seħħ fil-jum tal-adozzjoni tagħha.

               Magħmul fi Brussell,

                     Għall-Kunsill

                     Il-President

                     (1)

                        Ir-Regolamenti (KE) Nri 549, 550, 551 u 552 tal-Parlament Ewropew u tal-Kunsill tal-10 ta’ Marzu 2004 (ĠU L 96, 31.3.2004), paġni 1, 10, 20 u 26, emendati bir-Regolament (KE) Nru 1070/2009 tal-Parlament Ewropew u tal-Kunsill tal-21 ta’ Ottubru 2009 (ĠU L 300, 14.11.2009, p. 34).

                     (2)

                        COM(2015) 598 tas-7.12.2015.